CELEX: 32021R1963
Language: et
Date: 2021-11-08 00:00:00
Title: Komisjoni rakendusmäärus (EL) 2021/1963, 8. november 2021, millega muudetakse määrust (EL) nr 1321/2014 hooldusorganisatsioonide ohutusjuhtimissüsteemide osas ja parandatakse kõnealust määrust (EMPs kohaldatav tekst)

12.11.2021   
               
               
                  ET
               
               
                  Euroopa Liidu Teataja
               
               
                  L 400/18
               
            
         KOMISJONI RAKENDUSMÄÄRUS (EL) 2021/1963,
         8. november 2021,
         millega muudetakse määrust (EL) nr 1321/2014 hooldusorganisatsioonide ohutusjuhtimissüsteemide osas ja parandatakse kõnealust määrust
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 4. juuli 2018. aasta määrust (EL) 2018/1139, mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning millega muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 552/2004 ja (EÜ) nr 216/2008 ning nõukogu määrus (EMÜ) nr 3922/91, (1) eriti selle artikli 17 lõike 1 punkti g, artikli 62 lõikeid 14 ja 15 ning artikli 72 lõiget 5,
         ning arvestades järgmist:
         
                     (1)
                  
                  
                     Komisjoni määruses (EL) nr 1321/2014 (2) on sätestatud õhusõiduki jätkuva lennukõlblikkusega seotud nõuded, sealhulgas hooldusorganisatsioonide suhtes kohaldatavad nõuded.
                  
               
                     (2)
                  
                  
                     Vastavalt määruse (EL) 2018/1139 II lisa punkti 3.1 alapunktile b peavad sertifitseeritud hooldusorganisatsioonid sõltuvalt tegevuse liigist ja organisatsiooni suurusest rakendama ning töös hoidma juhtimissüsteemi, millega tagatakse vastavus kõnealuses lisas sätestatud olulistele nõuetele, juhtima ohutusriske ning püüdma seda süsteemi pidevalt täiustada.
                  
               
                     (3)
                  
                  
                     Vastavalt Chicagos 7. detsembril 1944 allkirjastatud rahvusvahelise tsiviillennunduse konventsiooni (edaspidi „Chicago konventsioon“) 19. lisale peavad pädevad asutused nõudma, et sertifitseeritud hooldusorganisatsioonid, kes osutavad teenuseid rahvusvahelise ärilise lennutranspordiga tegelevatele lennukite või kopterite käitajatele, rakendaksid ohutusjuhtimissüsteemi.
                  
               
                     (4)
                  
                  
                     Seepärast peaksid kõik määruse (EL) nr 1321/2014 II lisa kohaldamisalasse kuuluvad hooldusorganisatsioonid (edaspidi „osa 145 nõuetele vastavad hooldusorganisatsioonid“) kasutusele võtma juhtimissüsteemi, et järgida Chicago konventsiooni 19. lisas sätestatud Rahvusvahelise Tsiviillennunduse Organisatsiooni (edaspidi „ICAO“) rahvusvahelisi standardeid ja soovituslikke tavasid.
                  
               
                     (5)
                  
                  
                     Kõik osa 145 nõuetele vastavad hooldusorganisatsioonid peavad kehtestama lennuohutust mõjutavatest juhtumitest teatamise süsteemi. Seepärast tuleks muuta määruse (EL) nr 1321/2014 II lisa sätteid, et tagada lennuohutust mõjutavatest juhtumitest teatamise süsteemi kasutuselevõtt organisatsioonide juhtimissüsteemi osana ning viia asjaomased nõuded vastavusse Euroopa Parlamendi ja nõukogu määruse (EL) nr 376/2014 (3) nõuetega.
                  
               
                     (6)
                  
                  
                     Selleks et võtta arvesse osa 145 nõuetele vastavaid hooldusorganisatsioone, millele on välja antud ka osa CAMO nõuetele vastava organisatsiooni sertifikaat, on asjakohane ühtlustada määruse (EL) nr 1321/2014 II lisaga (osa 145) ette nähtud üldsätted ja pädevatele asutustele esitatavad nõuded kõnealuse määruse Vc lisas (osa CAMO) sätestatud nõuetega.
                  
               
                     (7)
                  
                  
                     Tuleks ette näha piisav üleminekuperiood, et hooldusorganisatsioonid saaksid hakata järgima käesoleva määrusega kehtestatud uusi eeskirju ja protseduure.
                  
               
                     (8)
                  
                  
                     Komisjoni määrus (EL) nr 1178/2011 (4) ei sisalda sätteid pardainseneri lubade väljaandmise kohta. Seepärast tuleks muuta määruse (EL) nr 1321/2014 II lisa punkti 145.A.30 alapunkti j alapunkte 3 ja 4 ning jätta välja pardainseneri lube käsitlev viide. Eespool nimetatud sätete alusel välja antud piiratud kehtivusega hooldustõendite väljaandmise volitused, mis on asjaomastele pardainseneridele juba välja antud ja mille kehtivusaeg ei ole veel lõppenud, peaksid jääma endiselt kehtima kuni kehtivusaja lõpuni või seni, kuni need tühistatakse. Seepärast tuleks artiklit 5 vastavalt muuta.
                  
               
                     (9)
                  
                  
                     Määrust (EL) nr 1321/2014 tuleks seepärast muuta.
                  
               
                     (10)
                  
                  
                     Määruse (EL) nr 1321/2014 I lisa (osa M) punkti M.A.403 alapunkt b ja kõnealuse määruse I lisa (osa M) VII liide sisaldavad viiteid punkti M.A.801 eri elementidele. Kuna punkt M.A.801 on vastavalt komisjoni rakendusmäärusele (EL) 2019/1383 (5) asendatud, tuleks punkti M.A.403 alapunkti b ja VII liidet vastavalt muuta.
                  
               
                     (11)
                  
                  
                     Rakendusmäärusega (EL) 2019/1383 muudeti määruse (EL) nr 1321/2014 I lisa (osa M) punkti M.A.904, et laiendada impordisätteid õhusõidukitele, mis on pärit reguleerivast süsteemist, kus määrust (EL) 2018/1139 ei kohaldata. Sama muudatus tuleks teha ka määruse (EL) nr 1321/2014 Vb lisa (osa ML) punktis ML.A.906, et ühtlustada Vb lisa (osa ML) impordisätete kohaldamisala I lisa (osa M) impordisätete kohaldamisalaga. Määrust (EL) nr 1321/2014 tuleks seepärast muuta.
                  
               
                     (12)
                  
                  
                     Määruse (EL) nr 1321/2014 I lisa (osa M) punkti M.A.502 alapunktis c on osutatud B-klassi pädevusmärkega organisatsioonidele. Kuna Vd lisas (osa CAO) ei käsitleta B-klassi pädevusmärkega organisatsioone, tuleks punkti M.A.502 alapunktis c osutada „mootori hooldusorganisatsioonile“. Seepärast tuleks määruse (EL) nr 1321/2014 I lisa (osa M) punkti M.A.502 alapunkti c muuta.
                  
               
                     (13)
                  
                  
                     Käesoleva määrusega ettenähtud meetmed põhinevad Euroopa Liidu Lennundusohutusameti arvamusel nr 04/2020 (6) kooskõlas määruse (EL) 2018/1139 artikli 75 lõike 2 punktiga b ning artikli 76 lõikega 1.
                  
               
                     (14)
                  
                  
                     Käesoleva määrusega ettenähtud meetmed on kooskõlas määruse (EL) 2018/1139 artikli 127 lõike 1 kohaselt asutatud komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) nr 1321/2014 muudetakse järgmiselt.
            
                        1)
                     
                     
                        Artiklile 4 lisatakse lõige 7:
                        
                           „7.   Erandina II lisa (osa 145) punkti 145.B.350 alapunkti d alapunktidest 1 ja 2 võib II lisa (osa 145) kohaselt välja antud kehtiva sertifikaadiga hooldusorganisatsioon kõrvaldada kuni 2. detsembrini 2024 kõik komisjoni määruse (EL) 2021/1963 (*1) II lisas kehtestatud nõuete täitmisega seotud puudused.
                           Kui asjaomane organisatsioon ei ole neid puudusi hiljemalt 2. detsembriks 2024 kõrvaldanud, tunnistatakse kõnealune sertifikaat kehtetuks, peatatakse kas täielikult või osaliselt või selle suhtes kehtestatakse piirangud.
                        
                        
                           (*1)  ELT L 400, 12.11.2021, lk 18.“"
                        
                     
                  
                        2)
                     
                     
                        Artiklile 5 lisatakse lõige 7:
                        
                           „7.   Pardainseneri loa omanikele enne 2. detsembrit 2022 II lisa (osa 145) jaotise 145.A.30 alapunkti j alapunkti 3 või 4 kohaselt välja antud piiratud kehtivusega hooldustõendite väljaandmise volitused kehtivad kuni nende kehtivusaja lõppemiseni või seni, kuni hooldusorganisatsioon need volitused tühistab.“
                        
                     
                  
                        3)
                     
                     
                        I lisa (osa M) muudetakse vastavalt käesoleva määruse I lisale.
                     
                  
                        4)
                     
                     
                        II lisa (osa 145) muudetakse vastavalt käesoleva määruse II lisale.
                     
                  
                        5)
                     
                     
                        Vb lisa (osa ML) muudetakse vastavalt käesoleva määruse III lisale.
                     
                  
         
            Artikkel 2
            Määruse (EL) nr 1321/2014 I lisa (osa M) muudetakse vastavalt käesoleva määruse IV lisale.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 2. detsembrist 2022.
            Järgmisi sätteid kohaldatakse siiski alates 2. detsembrist 2021:
            
                        a)
                     
                     
                        artikkel 2;
                     
                  
                        b)
                     
                     
                        I lisa punktid 2 ja 4;
                     
                  
                        c)
                     
                     
                        III lisa.
                     
                  
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. november 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 212, 22.8.2018, lk 1.
         
            (2)  Komisjoni 26. novembri 2014. aasta määrus (EL) nr 1321/2014 õhusõidukite ja lennundustoodete ning nende osade ja seadmete jätkuva lennukõlblikkuse ning sellega tegelevate organisatsioonide ja isikute sertifitseerimise kohta (ELT L 362, 17.12.2014, lk 1).
         
            (3)  Euroopa Parlamendi ja nõukogu 3. aprilli 2014. aasta määrus (EL) nr 376/2014, mis käsitleb tsiviillennunduses toimunud juhtumitest teatamist ning juhtumite analüüsi ja järelmeid, millega muudetakse Euroopa Parlamendi ja nõukogu määrust (EL) nr 996/2010 ning tunnistatakse kehtetuks Euroopa Parlamendi ja nõukogu direktiiv 2003/42/EÜ ja komisjoni määrused (EÜ) nr 1321/2007 ja (EÜ) nr 1330/2007 (ELT L 122, 24.4.2014, lk 18).
         
            (4)  Komisjoni 3. novembri 2011. aasta määrus (EL) nr 1178/2011, millega kehtestatakse tsiviillennunduses kasutatavate õhusõidukite meeskonnaga seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 311, 25.11.2011, lk 1).
         
            (5)  Komisjoni 8. juuli 2019. aasta rakendusmäärus (EL) 2019/1383, millega muudetakse ja parandatakse määrust (EL) nr 1321/2014 jätkuvat lennukõlblikkust korraldavate organisatsioonide ohutusjuhtimissüsteemide osas ja üldlennunduse õhusõidukite hoolduse ning jätkuva lennukõlblikkuse korraldamise suhtes kohaldatavate nõuete leevendamise osas (ELT L 228, 4.9.2019, lk 1).
         
            (6)  https://www.easa.europa.eu/document-library/opinions
      
      
         
            I LISA
            I lisa (osa M) muudetakse järgmiselt:
            
                        1)
                     
                     
                        sisukorras asendatakse IV liite pealkiri järgmisega:
                        
                                     
                                 
                                 
                                    „IV liide — I lisa (osa M) F alajaos osutatud hooldusorganisatsioonide sertifitseerimisel kasutatav klassi- ja pädevusmärgete süsteem“;
                                 
                              
                  
                        2)
                     
                     
                        punkti M.A.403 alapunkt b asendatakse järgmisega:
                        
                                    „b)
                                 
                                 
                                    Seda, kas õhusõiduki defekt ohustab tõsiselt lennuohutust, ning seega ka seda, millal ja kuidas see enne järgmist lendu kõrvaldada ja milliste defektide kõrvaldamise võib üle kanda, saavad käesoleva lisa punktis M.A.401 osutatud tehniliste normdokumentide abil otsustada üksnes selleks volitatud lennundustehnilised töötajad, kellele on osutatud käesoleva lisa punkti M.A.801 alapunkti b alapunktis 1 või F alajaos või II lisas (osa 145) või Vd lisas (osa CAO), või käesoleva lisa punkti M.A.801 alapunkti c kohaselt volitatud isik. See aga ei kehti juhul, kui piloodid või lennundustehnilised töötajad kasutavad minimaalvarustuse loetelu (MEL).“;
                                 
                              
                  
                        3)
                     
                     
                        IV liidet muudetakse järgmiselt:
                        
                                    a)
                                 
                                 
                                    pealkiri asendatakse järgmisega:
                                    
                                       
                                          „IV liide
                                          
                                             I lisa (osa M) F alajaos osutatud hooldusorganisatsioonide sertifitseerimisel kasutatav klassi- ja pädevusmärgete süsteem
                                          
                                       
                                    “;
                              
                                    b)
                                 
                                 
                                    punktid 1 ja 2 asendatakse järgmistega:
                                    
                                                „1.
                                             
                                             
                                                Välja arvatud väiksemate organisatsioonide puhul, millele on osutatud punktis 11, sätestatakse punktis 12 osutatud tabelis I lisa (osa M) F alajao kohaste hooldusorganisatsioonide sertifitseerimise standardsüsteem. Organisatsioonile tuleb anda sertifikaat, millega antud õigused ulatuvad ühest klassist ja pädevusest koos piirangutega kuni kõigi klasside ja pädevusteni koos piirangutega.
                                             
                                          
                                                2.
                                             
                                             
                                                Lisaks punktis 12 osutatud tabelile peab sertifitseeritud hooldusorganisatsioon määratlema hooldusorganisatsiooni käsiraamatus oma tööde mahu.“;
                                             
                                          
                              
                                    c)
                                 
                                 
                                    punktid 8–12 asendatakse järgmisega:
                                    
                                                „8.
                                             
                                             
                                                
                                                   Piirangute osa annab pädevatele asutustele vajaliku paindlikkuse, et kohandada sertifikaat iga konkreetse organisatsiooni vajadustele. Pädevused märgitakse sertifikaadile üksnes juhul, kui need on asjakohaste piirangutega. Punktis 12 osutatud tabelis täpsustatakse võimalikud piirangute liigid. Kuigi hooldust nimetatakse kõigis klassipädevustes viimasena, võib õhusõiduki või mootoritüübi või tootja asemel rõhutada hooldustööd, kui see on organisatsiooni puhul asjakohasem (näiteks avioonikasüsteemide paigalduse ja nende hoolduse puhul). Sellekohane märge piirangute osas näitab, et hooldusorganisatsioon on sertifitseeritud tegema hooldust kuni kõnealuse tüübini/tööni (see kaasa arvatud).
                                             
                                          
                                                9.
                                             
                                             
                                                A- ja B-klassi piirangute osas seeriale, tüübile ja rühmale osutamise puhul tähendab seeria teatavat tüüpi seeriat nagu Cessna 150 või Cessna 172 või Beech 55-seeriat või Continental O-200-seeriat, jne; tüüp tähendab teatavat tüüpi või mudelit nagu Cessna 172RG-tüüp (loetleda võib mistahes arvul seeriaid või tüüpe); rühm tähendab nt ühe kolbmootoriga õhusõidukit Cessna või Lycoming vabalthingavaid kolbmootoreid jne.
                                             
                                          
                                                10.
                                             
                                             
                                                Kui kasutatakse pikka hooldustööde loetelu, mida võidakse sageli muuta, võib selliste muudatuste tegemiseks kasutada punkti M.A.604 alapunktis c ja punkti M.B.606 alapunktis c osutatud kaudse heakskiitmise menetlust.
                                             
                                          
                                                11.
                                             
                                             
                                                Kui hooldusorganisatsioonis vastutab kõigi hooldustööde planeerimise ja tegemise eest üks inimene, on sellise organisatsiooni sertifikaadi õiguste ulatus piiratud. Suurimad lubatud piirangud on järgmised:
                                                
                                                            KLASS
                                                         
                                                         
                                                            PÄDEVUS
                                                         
                                                         
                                                            PIIRANG
                                                         
                                                      
                                                            KLASS: ÕHUSÕIDUKID
                                                         
                                                         
                                                            PÄDEVUS: A2, LENNUKID KUNI 5 700  KG
                                                         
                                                         
                                                            KOLBMOOTOR, KUNI 5 700  KG
                                                         
                                                      
                                                            KLASS: ÕHUSÕIDUKID
                                                         
                                                         
                                                            PÄDEVUS: A3, KOPTERID
                                                         
                                                         
                                                            ÜKS KOLBMOOTOR, KUNI 3 175  KG
                                                         
                                                      
                                                            KLASS: ÕHUSÕIDUKID
                                                         
                                                         
                                                            PÄDEVUS: A4, MUUD KUI PÄDEVUSEGA A1, A2 JA A3 ÕHUSÕIDUKID
                                                         
                                                         
                                                            PIIRANGUTETA
                                                         
                                                      
                                                            KLASS: MOOTORID
                                                         
                                                         
                                                            PÄDEVUS: B2, KOLBMOOTORID
                                                         
                                                         
                                                            ALLA 450 HJ
                                                         
                                                      
                                                            KLASS: MUUD KOMPONENDID KUI TÄISKOMPLEKTSED MOOTORID JA ABIJÕUSEADMED
                                                         
                                                         
                                                            C1 — C22
                                                         
                                                         
                                                            VASTAVALT HOOLDUSTÖÖDE LOETELULE
                                                         
                                                      
                                                            KLASS: ERITÖÖD
                                                         
                                                         
                                                            D1, MITTEPURUSTAVAD KATSED
                                                         
                                                         
                                                            KATSEMETOODIKA TÄPSUSTADA
                                                         
                                                      Tuleks märkida, et pädev asutus võib konkreetse organisatsiooni suutlikkusest sõltuvalt organisatsiooni sertifikaadiga antavate õiguste ulatust veelgi piirata.
                                             
                                          
                                                12.
                                             
                                             
                                                Tabel
                                                
                                                            KLASS
                                                         
                                                         
                                                            PÄDEVUS
                                                         
                                                         
                                                            PIIRANG
                                                         
                                                         
                                                            BAASHOOLDUS
                                                         
                                                         
                                                            LIINIHOOLDUS
                                                         
                                                      
                                                            ÕHUSÕIDUK
                                                         
                                                         
                                                            A2: Lennukid kuni 5 700  kg
                                                         
                                                         
                                                            [märgitakse lennuki tootja või rühm või seeria või tüüp ja/või hooldustööd]
                                                            
                                                               Näide: DHC-6 Twin Otter-seeria
                                                            
                                                            Märkida, kas lennukõlblikkuse kontrolli sertifikaadi väljaandmine on lubatud.
                                                         
                                                         
                                                            [JAH/EI] (*1)
                                                            
                                                         
                                                         
                                                            [JAH/EI] (*1)
                                                            
                                                         
                                                      
                                                            A3: Kopterid
                                                         
                                                         
                                                            [märgitakse kopteri tootja või rühm või seeria või tüüp ja/või hooldustöö(d)]
                                                            
                                                               Näide: Robinson R44
                                                            
                                                         
                                                         
                                                            [JAH/EI] (*1)
                                                            
                                                         
                                                         
                                                            [JAH/EI] (*1)
                                                            
                                                         
                                                      
                                                            A4: Muud kui A1, A2 ja A3 õhusõidukid
                                                         
                                                         
                                                            [märkida õhusõiduki kategooria (purilennuk, õhupall, õhulaev jne) tootja või rühm või seeria või tüüp ja/või hooldustöö(d)]
                                                            Märkida, kas lennukõlblikkuse kontrolli sertifikaadi väljaandmine on lubatud või mitte.
                                                         
                                                         
                                                            [JAH/EI] (*1)
                                                            
                                                         
                                                         
                                                            [JAH/EI] (*1)
                                                            
                                                         
                                                      
                                                            MOOTORID
                                                         
                                                         
                                                            B1: Turbiinmootorid
                                                         
                                                         
                                                            [märgitakse mootori seeria või tüüp ja/või hooldustöö(d)]
                                                            
                                                               Näide: PT6A-seeria
                                                            
                                                         
                                                      
                                                            B2: Kolbmootorid
                                                         
                                                         
                                                            [märgitakse mootori tootja või rühm või seeria või tüüp ja/või hooldustöö(d)]
                                                         
                                                      
                                                            B3: Abijõuseadmed (APU)
                                                         
                                                         
                                                            [märgitakse mootori tootja või rühm või seeria või tüüp ja/või hooldustöö(d)]
                                                         
                                                      
                                                            MUUD KOMPONENDID KUI TÄISKOMPLEKTSED MOOTORID JA ABIJÕUSEADMED (APU)
                                                         
                                                         
                                                            C1: Konditsioneerid ja hermetiseerimissüsteemid
                                                         
                                                         
                                                            [märgitakse õhusõiduki tüüp või tootja või komponendi tootja või konkreetne komponent ja/või viide hooldustööde loetelule käsiraamatus ja või hooldustöö(d)]
                                                            
                                                               Näide: PT6A kütuse kontrollsüsteem
                                                            
                                                         
                                                      
                                                            C2: Automaatjuhtimine
                                                         
                                                      
                                                            C3: Raadio-navigatsioon
                                                         
                                                      
                                                            C4: Uksed — luugid
                                                         
                                                      
                                                            C5: Elektrisüsteemid ja tuled
                                                         
                                                      
                                                            C6: Varustus
                                                         
                                                      
                                                            C7: Mootor — abijõuseadmed
                                                         
                                                      
                                                            C8: Juhtimisseadmed
                                                         
                                                      
                                                            C9: Kütus
                                                         
                                                      
                                                            C10: Kopter — rootorid
                                                         
                                                      
                                                            C11: Kopter — ülekandesüsteem
                                                         
                                                      
                                                            C12: Hüdraulika
                                                         
                                                      
                                                            C13: Mõõteriistad
                                                         
                                                      
                                                            C14: Telik
                                                         
                                                      
                                                            C15: Hapnikusüsteem
                                                         
                                                      
                                                            C16: Propellerid
                                                         
                                                      
                                                            C17: Pneumosüsteem
                                                         
                                                      
                                                            C18: Jää-, vihma-, tuletõrjesüsteemid
                                                         
                                                      
                                                            C19: Aknad
                                                         
                                                      
                                                            C20: Konstruktsioonid
                                                         
                                                      
                                                            C21: Ballastvesi
                                                         
                                                      
                                                            C22: Veojõu suurendamine
                                                         
                                                      
                                                            ERITÖÖD
                                                         
                                                         
                                                            D1: Mittepurustavad katsed
                                                         
                                                         
                                                            [märgitakse konkreetsed mittepurustavad katsemeetodid]
                                                         
                                                      
                                          
                              
                                    d)
                                 
                                 
                                    punkt 13 jäetakse välja;
                                 
                              
                  
                        4)
                     
                     
                        VII liite sissejuhatav lause asendatakse järgmisega:
                        „Punkti M.A.801 alapunktis b osutatud keerulised hooldustööd on järgmised:“.
                     
                  
               (*1)  Mittevajalik läbi kriipsutada.“;
         
      
      
         
            II LISA
            II lisa (osa 145) muudetakse järgmiselt:
            
                        1)
                     
                     
                        sisukord asendatakse järgmisega:
                        „SISUKORD
                        
                                    145.1
                                 
                                 Pädev asutus
                                 
                              A JAGU – TEHNILISED JA ORGANISATSIOONILE ESITATAVAD NÕUDED
                        
                                    145.A.10
                                 
                                 Reguleerimisala
                                 
                              
                                    145.A.15
                                 
                                 Organisatsiooni sertifikaadi taotlemine
                                 
                              
                                    145.A.20
                                 
                                 Sertifitseerimistingimused ja tööde maht
                                 
                              
                                    145.A.25
                                 
                                 Nõuded tööruumidele
                                 
                              
                                    145.A.30
                                 
                                 Nõuded töötajatele
                                 
                              
                                    145.A.35
                                 
                                 Volitatud lennundustehnilised töötajad ja tugitöötajad
                                 
                              
                                    145.A.37
                                 
                                 Lennukõlblikkust kontrollivad töötajad
                                 
                              
                                    145.A.40
                                 
                                 Seadmed ja tööriistad
                                 
                              
                                    145.A.42
                                 
                                 Komponendid
                                 
                              
                                    145.A.45
                                 
                                 Tehnilised normdokumendid
                                 
                              
                                    145.A.47
                                 
                                 Hoolduse planeerimine
                                 
                              
                                    145.A.48
                                 
                                 Hooldamine
                                 
                              
                                    145.A.50
                                 
                                 Hooldustõendite väljaandmine
                                 
                              
                                    145.A.55
                                 
                                 Dokumentide säilitamine
                                 
                              
                                    145.A.60
                                 
                                 Juhtumitest teatamine
                                 
                              
                                    145.A.65
                                 
                                 Hooldustööde kord
                                 
                              
                                    145.A.70
                                 
                                 Hooldusorganisatsiooni käsiraamat
                                 
                              
                                    145.A.75
                                 
                                 Organisatsiooni õigused
                                 
                              
                                    145.A.85
                                 
                                 Muudatused organisatsioonis
                                 
                              
                                    145.A.90
                                 
                                 Sertifikaadi kehtivus
                                 
                              
                                    145.A.95
                                 
                                 Puudused
                                 
                              
                                    145.A.120
                                 
                                 Nõuete täitmise meetodid
                                 
                              
                                    145.A.140
                                 
                                 Juurdepääs
                                 
                              
                                    145.A.155
                                 
                                 Viivitamatu reageerimine ohutusprobleemile
                                 
                              
                                    145.A.200
                                 
                                 Juhtimissüsteem
                                 
                              
                                    145.A.202
                                 
                                 Sisemise ohutusalase aruandluse süsteem
                                 
                              
                                    145.A.205
                                 
                                 Töövõtu- ja alltöövõtulepingute sõlmimine
                                 
                              B JAGU — ASUTUSELE ESITATAVAD NÕUDED
                        
                                    145.B.005
                                 
                                 Reguleerimisala
                                 
                              
                                    145.B.115
                                 
                                 Järelevalvedokumendid
                                 
                              
                                    145.B.120
                                 
                                 Nõuete täitmise meetodid
                                 
                              
                                    145.B.125
                                 
                                 Ameti teavitamine
                                 
                              
                                    145.B.135
                                 
                                 Viivitamatu reageerimine ohutusprobleemile
                                 
                              
                                    145.B.200
                                 
                                 Juhtimissüsteem
                                 
                              
                                    145.B.205
                                 
                                 Ülesannete andmine kvalifitseeritud üksustele
                                 
                              
                                    145.B.210
                                 
                                 Juhtimissüsteemi muudatused
                                 
                              
                                    145.B.220
                                 
                                 Dokumentide säilitamine
                                 
                              
                                    145.B.300
                                 
                                 Järelevalve põhimõtted
                                 
                              
                                    145.B.305
                                 
                                 Järelevalveprogramm
                                 
                              
                                    145.B.310
                                 
                                 Algne sertifitseerimismenetlus
                                 
                              
                                    145.B.330
                                 
                                 Muudatused – organisatsioonid
                                 
                              
                                    145.B.350
                                 
                                 Puudused ja parandusmeetmed, märkused
                                 
                              
                                    145.B.355
                                 
                                 Peatamine, piiramine ja kehtetuks tunnistamine
                                 
                              
                                    I liide
                                 
                                 — Komponendi hooldustõend — EASA vorm 1
                                 
                              
                                    II liide
                                 
                                 — Klassi- ja pädevussüsteem osas 145 osutatud hooldusorganisatsioonide sertifitseerimiseks
                                 
                              
                                    III liide
                                 
                                 — Hooldusorganisatsiooni sertifikaat – EASA vorm 3-145
                                 
                              
                                    IV liide
                                 
                                 — Punkti 145.A.30 alapunkti j alapunktides 1 ja 2 osutatud kvalifitseerimata töötajate kasutamise tingimused vastavalt III lisale (osa 66)“;
                                 
                              
                  
                        2)
                     
                     
                        punkt 145.1 asendatakse järgmisega:
                        „145.1   Pädev asutus
                        
                        Käesoleva lisa tähenduses on pädev asutus:
                        
                                    1)
                                 
                                 
                                    organisatsioonide puhul, mille peamine tegevuskoht on 7. detsembril 1944 Chicagos allkirjastatud rahvusvahelise tsiviillennunduse konventsiooni (edaspidi „Chicago konventsioon“) alusel liikmesriigi vastutusalasse kuuluval territooriumil, kõnealuse liikmesriigi või määruse (EL) 2018/1139 artikli 64 kohaselt teise liikmesriigi määratud asutus; või amet, kui vastutus on määruse (EL) 2018/1139 artikli 64 või 65 kohaselt asjaomasele ametile ümber jaotatud, või
                                 
                              
                                    2)
                                 
                                 
                                    organisatsioonide puhul, mille peamine tegevuskoht on Chicago konventsiooni kohaselt liikmesriigi vastutusalasse kuuluvast territooriumist väljaspool, amet.“;
                                 
                              
                  
                        3)
                     
                     
                        A jao pealkiri asendatakse järgmisega:
                        „A JAGU   TEHNILISED JA ORGANISATSIOONILE ESITATAVAD NÕUDED“;
                        
                     
                  
                        4)
                     
                     
                        punkt 145.A.10 asendatakse järgmisega:„145.A.10   Reguleerimisala
                        Käesolevas alajaos on sätestatud nõuded, millele organisatsioon peab vastama, et saada õhusõidukite ja komponentide hooldusorganisatsiooni sertifikaat või et selle kehtivust pikendataks.“;
                     
                  
                        5)
                     
                     
                        punkt 145.A.15 asendatakse järgmisega:
                        „145.A.15   Organisatsiooni sertifikaadi taotlemine
                        
                        
                                    a)
                                 
                                 
                                    Käesoleva lisa kohase sertifikaadi taotlus või olemasoleva sertifikaadi muutmise taotlus esitatakse pädeva asutuse kehtestatud vormis ja viisil, võttes arvesse I lisa (osa M), Vb lisa (osa ML) ja käesoleva lisa kohaldatavaid nõudeid.
                                 
                              
                                    b)
                                 
                                 
                                    Käesoleva lisa kohase algse sertifikaadi taotlejad esitavad pädevale asutusele järgmised andmed ja dokumendid:
                                    
                                                1)
                                             
                                             
                                                organisatsiooni poolt I lisas (osa M), Vb lisas (osa ML) ja käesolevas lisas sätestatud kohaldatavate nõuete alusel läbi viidud eelaudititulemused;
                                             
                                          
                                                2)
                                             
                                             
                                                dokumendid, milles kirjeldatakse käesolevas määruses sätestatud nõuete täitmise kavandatavaid viise.“;
                                             
                                          
                              
                  
                        6)
                     
                     
                        punkt 145.A.20 asendatakse järgmisega:
                        „145.A.20   Sertifitseerimistingimused ja tööde maht
                        
                        
                                    a)
                                 
                                 
                                    Organisatsiooni tööde maht peab olema kindlaks määratud hooldusorganisatsiooni käsiraamatus vastavalt punktile 145.A.70.
                                 
                              
                                    b)
                                 
                                 
                                    Organisatsioon peab täitma pädeva asutuse välja antud organisatsiooni sertifikaadile lisatud sertifitseerimistingimused ning hooldusorganisatsiooni käsiraamatus tööde mahu suhtes kehtestatud tingimused.“;
                                 
                              
                  
                        7)
                     
                     
                        punkti 145.A.30 muudetakse järgmiselt:
                        
                                    a)
                                 
                                 
                                    alapunktid a, b ja c asendatakse järgmisega:
                                    
                                                „a)
                                             
                                             
                                                Organisatsioon määrab vastutava juhi, kes äriühingus vastutab selle eest, et organisatsiooni kogu hooldustegevust rahastatakse ja viiakse ellu kooskõlas määrusega (EL) 2018/1139 ning selle delegeeritud õigusaktide ja rakendusaktidega. Vastutaval juhil on järgmised kohustused:
                                                
                                                            1)
                                                         
                                                         
                                                            tagada, et hooldustööde teostamiseks käesoleva lisa, I lisa (osa M) ja Vb lisa (osa ML) (vastavalt vajadusele) nõuete kohaselt ja vastavalt organisatsiooni sertifikaadile on olemas kõik vajalikud vahendid;
                                                         
                                                      
                                                            2)
                                                         
                                                         
                                                            kehtestada punkti 145.A.200 alapunkti a alapunktis 2 osutatud ohutuspoliitika ja seda edendada;
                                                         
                                                      
                                                            3)
                                                         
                                                         
                                                            tõendada, et tal on olemas põhiteadmised käesoleva määruse kohta.
                                                         
                                                      
                                          
                                                b)
                                             
                                             
                                                Vastutav juht määrab isiku või isikute rühma, kes esindab hooldusfunktsiooni juhtimise struktuuri ja kes vastutab selle eest, et organisatsioon töötab vastavalt hooldusorganisatsiooni käsiraamatule ja heakskiidetud menetlustele. Menetlustes täpsustatakse, kes asendab konkreetset isikut, kui see isik viibib pikka aega eemal.
                                             
                                          
                                                c)
                                             
                                             
                                                Vastutav juht määrab isiku või isikute rühma, kelle ülesanne on juhtimissüsteemi raames korraldada nõuetele vastavuse jälgimise funktsiooni toimimist.“;
                                             
                                          
                              
                                    b)
                                 
                                 
                                    lisatakse järgmised alapunktid ca, cb ja cc:
                                    
                                                „ca)
                                             
                                             
                                                Vastutav juht määrab isiku või isikute rühma, kelle ülesanne on juhtimissüsteemi raames korraldada tõhusa ohutusjuhtimise protsesside väljatöötamist, haldamist ja käigushoidmist.
                                             
                                          
                                                cb)
                                             
                                             
                                                Alapunktide b, c ja ca kohaselt määratud isik või isikute rühm vastutab vastutava juhi ees ja tal/neil on talle otsene juurdepääs tema nõuetekohaseks teavitamiseks nõuetele vastavuse ja ohutusega seotud küsimustes.
                                             
                                          
                                                cc)
                                             
                                             
                                                Alapunktide b, c ja ca kohaselt määratud isik või isikute rühma liikmed peavad suutma tõendada, et neil on olemas asjakohased teadmised, taust ja piisavad kogemused õhusõidukite või nende komponentide hoolduse valdkonnas ning et nad tunnevad hästi käesolevat määrust.“;
                                             
                                          
                              
                                    c)
                                 
                                 
                                    alapunktid d ja e asendatakse järgmisega:
                                    
                                                „d)
                                             
                                             
                                                Organisatsioonil peab olema hooldusega seotud inimtöötundide plaan selle tagamiseks, et organisatsioonil oleks piisavalt ja nõuetekohaselt kvalifitseeritud töötajaid organisatsiooni töö planeerimiseks, tööde tegemiseks, juhatamiseks, ülevaatuste tegemiseks ja kvaliteedi kontrollimiseks kooskõlas sertifitseerimistingimustega. Peale selle peab organisatsioonil olema kord nende tööde ülehindamiseks, mida tehakse siis, kui töötajaid on mistahes vahetuses või muul ajavahemikul plaanitust vähem.
                                             
                                          
                                                e)
                                             
                                             
                                                Organisatsioon peab pädeva asutusega kooskõlastatud korras ja tingimustel kindlaks määrama mis tahes hooldustööde, õhusõidukite lennukõlblikkuse kontrollimise, ohutusjuhtimise ja nõuetele vastavuse jälgimisega tegelevate töötajate pädevuse ja seda kontrollima. Peale konkreetse töö tegemiseks vajalike eriteadmiste peab töötajate pädevus hõlmama teadmisi ohutusjuhtimise põhimõtete kohaldamise, sealhulgas inimfaktorite ja inimvõimete kohta, mis vastavad nende ülesannetele ja vastutusaladele organisatsioonis.“;
                                             
                                          
                              
                                    d)
                                 
                                 
                                    alapunkti j muudetakse järgmiselt:
                                    
                                                a)
                                             
                                             
                                                sissejuhatav lause asendatakse järgmisega:
                                                
                                                            „j)
                                                         
                                                         
                                                            Erandina alapunktidest g ja h ning seoses kohustusega järgida III lisa (osa 66) nõudeid võib organisatsioon kasutada järgmiselt kvalifitseeritud volitatud lennundustehnilisi töötajaid ja tugitöötajaid:“;
                                                         
                                                      
                                          
                                                b)
                                             
                                             
                                                punktid 1–4 asendatakse järgmisega:
                                                
                                                            „1)
                                                         
                                                         
                                                            baashoolduse puhul, mida tehakse Chicago konventsiooni kohaselt liikmesriigi vastutusalasse kuuluvast territooriumist väljaspool, võivad tema volitatud lennundustehnilised töötajad ja tugitöötajad olla kvalifitseeritud vastavalt selle riigi lennunduseeskirjadele, kus baashoolduse töökoda asub, kui käesoleva lisa IV liite tingimused on täidetud;
                                                         
                                                      
                                                            2)
                                                         
                                                         
                                                            liinihoolduse puhul, mida tehakse Chicago konventsiooni kohaselt liikmesriigi vastutusalasse kuuluvast territooriumist väljaspool asuvas liinihooldusjaamas, võivad tema volitatud lennundustehnilised töötajad olla kvalifitseeritud vastavalt käesoleva lisa IV liites sätestatud tingimustele, kui järgmised alternatiivsed tingimused on täidetud:
                                                            
                                                                        —
                                                                     
                                                                     
                                                                        selle riigi lennunduseeskirjad, kus asub liinihooldusjaam;
                                                                     
                                                                  
                                                                        —
                                                                     
                                                                     
                                                                        selle riigi lennunduseeskirjad, kus asub organisatsiooni peamine tegevuskoht;
                                                                     
                                                                  
                                                      
                                                            3)
                                                         
                                                         
                                                            lennukõlblikkusdirektiivi puhul, mis näeb ette korduvaid lennueelseid lennukõlblikkuskontrolle ja konkreetselt, et seda eeskirja tohib täita lennumeeskond, võib organisatsioon piloodile asjaomase lennumeeskonna loa põhjal anda piiratud kehtivusega hooldustõendite väljaandmise volituse. Sellisel juhul tagab organisatsioon, et piloot on saanud piisavalt praktilist väljaõpet, et täita lennukõlblikkusdirektiive;
                                                         
                                                      
                                                            4)
                                                         
                                                         
                                                            kui õhusõidukit käitatakse eemal hooldusteenust pakkuvast asukohast, võib organisatsioon anda piloodile asjaomase lennumeeskonna liikme loa põhjal piiratud kehtivusega hooldustõendite väljaandmise volituse, kui ta on veendunud, et piloot on saanud piisavalt praktilist väljaõpet, et täita konkreetset ülesannet;“
                                                         
                                                      
                                          
                              
                                    e)
                                 
                                 
                                    alapunkt k asendatakse järgmisega:
                                    
                                                „k)
                                             
                                             
                                                Organisatsioonil, kes kontrollib õhusõidukite lennukõlblikkust ja annab välja asjakohaseid lennukõlblikkuse kontrolli sertifikaate vastavalt Vb lisa (osa ML) punktile ML.A.903, peavad olema lennukõlblikkust kontrollivad töötajad, kelle volitused ja kvalifikatsioon vastavad punktile 145.A.37.“;
                                             
                                          
                              
                  
                        8)
                     
                     
                        punkti 145.A.35 muudetakse järgmiselt:
                        
                                    a)
                                 
                                 
                                    alapunktid d, e ja f asendatakse järgmisega:
                                    
                                                „d)
                                             
                                             
                                                Organisatsioon tagab, et kõik volitatud lennundustehnilised töötajad ja tugitöötajad saavad iga kaheaastase perioodi jooksul piisavalt korduvkoolitust, et neil oleksid ajakohased teadmised asjaomasest tehnikast, organisatsiooni kodukorrast ning ohutusjuhtimisest, sealhulgas inimfaktoritega seotud küsimustest.
                                             
                                          
                                                e)
                                             
                                             
                                                Organisatsioon koostab volitatud lennundustehniliste töötajate ja tugitöötajate korduvkoolituse kava, kaasa arvatud käesoleva punkti asjaomaste sätete täitmise korra ning III lisa (osa 66) nõuete täitmise korra.
                                             
                                          
                                                f)
                                             
                                             
                                                Välja arvatud punkti 145.A.30 alapunkti j alapunktis 5 kirjeldatud ettenägematute olukordade puhul hindab organisatsioon volitatud lennundustehniliste töötajate pädevust, kvalifikatsiooni ja hooldustõendite väljaandmise oskusi hooldusorganisatsiooni käsiraamatus kindlaksmääratud korras enne, kui ta annab sellistele töötajatele esmakordselt või uuesti hooldustõendite väljaandmise volituse vastavalt käesolevale lisale.“;
                                             
                                          
                              
                                    b)
                                 
                                 
                                    alapunktid i–n asendatakse järgmisega:
                                    
                                                „i)
                                             
                                             
                                                Nõuetele vastavuse jälgimise eest vastutav isik või isikud, kellele on osutatud 145.A.30 alapunktis c, vastutavad ka volitatud lennundustehnilistele töötajatele hooldustõendite väljaandmise volituste andmise eest. Need töötajad võivad hooldusorganisatsiooni käsiraamatus kindlaksmääratud korras määrata neid volitusi tegelikult välja andma või kehtetuks tunnistama teise isiku.
                                             
                                          
                                                j)
                                             
                                             
                                                Organisatsioon väljastab volitatud lennundustehnilistele töötajatele koopia nende hooldustõendite väljaandmise volitusest kas paberkandjal või elektroonilisel kujul.
                                             
                                          
                                                k)
                                             
                                             
                                                Volitatud lennundustehnilised töötajad peavad oma hooldustõendite väljaandmise volituse esitama igale volitatud isikule 24 tunni jooksul.
                                             
                                          
                                                l)
                                             
                                             
                                                Volitatud lennundustehniliste töötajate ning tugitöötajate vanuse alampiir on 21 aastat.
                                             
                                          
                                                m)
                                             
                                             
                                                A-kategooria lennundustehnilise töötaja loa omanik võib konkreetset tüüpi õhusõidukitele hooldustõendite väljaandmise õigusi kasutada alles siis, kui ta on edukalt läbinud A-kategooria õhusõidukite töökoolituse, mille on korraldanud II lisa (osa 145) või IV lisa (osa 147) nõuete kohaselt sertifitseeritud organisatsioon. Kõnealune koolitus peab sisaldama iga volitatud töö puhul nii praktilist kui ka teoreetilist õpet. Koolituse edukat läbimist kontrollitakse organisatsiooni korraldatud eksami ja/või praktilise hindamise kaudu töökohal.
                                             
                                          
                                                n)
                                             
                                             
                                                B2-kategooria lennundustehnilise loa omanik võib kasutada III lisa (osa 66) punkti 66.A.20 alapunkti a alapunkti 3 alapunktis ii kirjeldatud hooldustõendite väljaandmise õigusi alles siis, kui ta:
                                                
                                                            i)
                                                         
                                                         
                                                            on edukalt läbinud A-kategooria õhusõidukite töökoolituse ja
                                                         
                                                      
                                                            ii)
                                                         
                                                         
                                                            omab kuus kuud tõendatud praktilist kogemust väljaantava volituse ulatuse piires.
                                                         
                                                      Kõnealune töökoolitus peab sisaldama iga volitatud töö puhul nii praktilist kui ka teoreetilist õpet. Koolituse edukat läbimist kontrollitakse organisatsiooni korraldatud eksami ja/või praktilise hindamise kaudu töökohal. Töökoolituse ja eksami ja/või hindamise korraldab see hooldusorganisatsioon, kes volitatud lennundustehnilise töötaja volituse välja annab. Ka praktiline kogemus tuleb omandada kõnealuses hooldusorganisatsioonis.”;
                                             
                                          
                              
                                    c)
                                 
                                 
                                    alapunkt o jäetakse välja;
                                 
                              
                  
                        9)
                     
                     
                        punkt 145.A.36 jäetakse välja;
                     
                  
                        10)
                     
                     
                        lisatakse punkt 145.A.37:
                        „145.A.37   Lennukõlblikkust kontrollivad töötajad
                        
                        
                                    a)
                                 
                                 
                                    Selleks et organisatsioon oleks volitatud kontrollima Vb lisaga (osa ML) hõlmatud õhusõidukite lennukõlblikkust ja andma välja nende lennukõlblikkuse kontrolli sertifikaate, peavad tal olema asjakohased lennukõlblikkust kontrollivad töötajad, kes vastavad kõigile järgmistele nõuetele:
                                    
                                                1)
                                             
                                             
                                                neil on vähemalt üheaastane jätkuva lennukõlblikkuse korraldamise kogemus purilennukite ja õhupallide puhul ning vähemalt kolmeaastane jätkuva lennukõlblikkuse korraldamise kogemus kõigi teiste õhusõidukite puhul;
                                             
                                          
                                                2)
                                             
                                             
                                                neil on vastava õhusõiduki volitatud lennundustehnilise töötaja luba;
                                             
                                          
                                                3)
                                             
                                             
                                                nad on omandanud teadmised I lisa (osa M) C alajao või Vb lisa (osa ML) C alajao kohta;
                                             
                                          
                                                4)
                                             
                                             
                                                nad on omandanud teadmised hooldusorganisatsiooni poolt lennukõlblikkuse kontrollimiseks ja lennukõlblikkuse kontrolli sertifikaadi väljaandmiseks kasutatavate menetluste kohta.
                                             
                                          
                              
                                    b)
                                 
                                 
                                    Enne kui organisatsioon annab kandidaadile välja lennukõlblikkuse kontrolli volituse, viib see isik läbi õhusõiduki lennukõlblikkuse kontrolli kas pädeva asutuse järelevalve all või sellise isiku järelevalve all, kes on organisatsiooni poolt juba tunnistatud lennukõlblikkust kontrollivaks töötajaks. Kui järelevalve all toimuv lennukõlblikkuse kontroll sooritatakse rahuldavalt, aktsepteerib pädev asutus ametlikult seda isikut lennukõlblikkust kontrolliva töötajana.
                                 
                              
                                    c)
                                 
                                 
                                    Organisatsioon tagab, et lennukõlblikkust kontrollivatel töötajatel on tõendatavalt olemas asjakohased jätkuva lennukõlblikkuse korraldamise värsked kogemused.“;
                                 
                              
                  
                        11)
                     
                     
                        punkti 145.A.45 muudetakse järgmiselt:
                        
                                    a)
                                 
                                 
                                    alapunkt a asendatakse järgmisega:
                                    
                                                „a)
                                             
                                             
                                                Organisatsioonil peavad vajaliku hoolduse, kaasa arvatud muudatus- ja remonditööde tegemiseks olema kehtivad ja aktuaalsed tehnilised normdokumendid ning ta peab neid kasutama. „Kehtiv” tähendab seda, et dokument on seotud õhusõiduki, komponendi või protsessiga, mis on kindlaks määratud organisatsiooni sertifikaadiga ning mis tahes sellega seotud hooldustööde loetelus.
                                                Kui tehnilised normdokumendid esitab hooldust taotlev isik või organisatsioon, peavad need dokumendid organisatsioonil olemas olema tööde tegemise ajal, mis ei mõjuta punkti 145.A.55 alapunkti a alapunkti 3 täitmise vajadust.“;
                                             
                                          
                              
                                    b)
                                 
                                 
                                    alapunktid c, d ja e asendatakse järgmisega:
                                    
                                                „c)
                                             
                                             
                                                Organisatsioon kehtestab korra tagamaks, et avastamise korral dokumenteeritakse punktis 145.A.202 osutatud sisemise ohutusalase aruandluse süsteemi raames ja teatatakse asjaomaste tehniliste normdokumentide autorile iga ebatäpsus, puudulikkus või selgusetus hooldustöötajate poolt kasutatavates tehnilistes normdokumentides.
                                             
                                          
                                                d)
                                             
                                             
                                                Organisatsioon võib hooldusjuhendeid muuta üksnes hooldusorganisatsiooni käsiraamatus kindlaksmääratud korras. Hooldusjuhendite muutmise korral peab organisatsioon tõendama, et tulemuseks on sama head või paremad hooldusstandardid, ning teatama sellest hooldusjuhendite autorile. Hooldusjuhend on käesoleva alapunkti tähenduses juhend selle kohta, kuidas teha mingit konkreetset tööd; see ei hõlma remondi- ja muudatustööde tehnilist projekti.
                                             
                                          
                                                e)
                                             
                                             
                                                Organisatsioon loob ühtse töökaartide või -lehtede süsteemi, mida tuleb kasutada organisatsiooni kõigis asjakohastes osades. Peale selle peab organisatsioon kandma nendele töökaartidele või -lehtedele kas alapunktides b ja d osutatud tehnilised normdokumendid või täpse viite konkreetsele hooldustööle või nendes tehnilistes normdokumentides sisalduvatele töödele. Töökaarte ja -lehti võib luua arvuti abil ning hoida elektroonilises andmebaasis, kui on tagatud, et neid ei ole võimalik volitamata muuta, ning andmebaasist on olemas elektrooniline varund, mida tuleb uuendada 24 tunni jooksul pärast iga muudatust. Keerulised või pikad hooldustööd tuleb kanda töökaartidele või -lehtedele ning jaotada konkreetseteks etappideks, et oleks võimalik dokumenteerida iga keerulise hooldustöö lõpetamist.
                                                Kui organisatsioon osutab hooldusteenuseid õhusõiduki käitajale, kes nõuab, et organisatsioon kasutaks tema töökaartide või -lehtede süsteemi, siis võib organisatsioon seda süsteemi kasutada. Sellisel juhul peab organisatsioon kehtestama korra tagamaks, et töökaarte või -lehti täidetakse nõuetekohaselt.“;
                                             
                                          
                              
                  
                        12)
                     
                     
                        punkti 145.A.47 muudetakse järgmiselt:
                        
                                    a)
                                 
                                 
                                    alapunkt b asendatakse järgmisega:
                                    
                                                “b)
                                             
                                             
                                                Juhtimissüsteemi raames tuleb hooldustööde planeerimisel ja vahetuste korraldamisel arvestada inimvõimete piire, sealhulgas hooldustöötajate väsimuse ohtu.“;
                                             
                                          
                              
                                    b)
                                 
                                 
                                    lisatakse alapunkt d:
                                    
                                                „d)
                                             
                                             
                                                Organisatsioon peab tagama, et organisatsiooni juhtimissüsteemi raames võetakse arvesse lennundusohutusega seotud ohte, mis on seotud organisatsiooni tegevusruumides hooldustöid tegevate organisatsiooniväliste töötajatega.“;
                                             
                                          
                              
                  
                        13)
                     
                     
                        punkt 145.A.48 asendatakse järgmisega:
                        „145.A.48   Hooldamine
                        
                        
                                    a)
                                 
                                 
                                    Organisatsioon tohib hooldada üksnes selliseid õhusõidukeid või komponente, milleks ta on sertifitseeritud, ja üksnes siis, kui tal on olemas kõik selleks vajalikud tegevusruumid, seadmed, tööriistad, materjalid, tehnilised normdokumendid ning töötajad.
                                 
                              
                                    b)
                                 
                                 
                                    Organisatsioon vastutab hooldustööde eest, mida tehakse tema sertifikaadi raames.
                                 
                              
                                    c)
                                 
                                 
                                    Organisatsioon tagab, et:
                                    
                                                1)
                                             
                                             
                                                pärast hooldustöid viiakse läbi üldkontroll selle tagamiseks, et õhusõidukisse ega ühtki selle komponenti ei ole jäänud ühtki tööriista, seadet ega võõrkeha, ning et kõik teisaldatud juurdepääsu paneelid on tagasi paigaldatud;
                                             
                                          
                                                2)
                                             
                                             
                                                kriitiliste hooldusülesannete järel rakendatakse vigade identifitseerimise meetodit;
                                             
                                          
                                                3)
                                             
                                             
                                                minimeeritakse vigade tekkimise oht hooldustööde ajal ja vigade kordumise oht identsetel hooldustöödel;
                                             
                                          
                                                4)
                                             
                                             
                                                kahjusid hinnatakse ning muudatus- ja remonditöid tehakse I lisa (osa M) punktis M.A.304 või Vb lisa (osa ML) punktis ML.A.304 (vastavalt vajadusele) osutatud andmete põhjal;
                                             
                                          
                                                5)
                                             
                                             
                                                õhusõiduki defekte hinnatakse I lisa (osa M) punkti M.A.403 alapunkti b või Vb lisa (osa ML) punkti ML.A.403 alapunkti b põhjal (vastavalt vajadusele).“;
                                             
                                          
                              
                  
                        14)
                     
                     
                        punkti 145.A.50 muudetakse järgmiselt:
                        
                                    a)
                                 
                                 
                                    alapunkt a asendatakse järgmisega:
                                    
                                                „a)
                                             
                                             
                                                Asjakohaste volitustega volitatud lennundustehnilised töötajad annavad välja hooldustõendi organisatsiooni nimel siis, kui lennundustehnilised töötajad on tuvastanud, et organisatsioon on punktis 145.A.70 kindlaks määratud korras teinud ära kõik tellitud hooldustööd, võttes seejuures arvesse, et punktis 145.A.45 kindlaks määratud tehnilised normdokumendid on olemas ning neid on kasutatud, ja et täitmata ei ole jäänud ühtki teadaolevat nõuet, mis ohustab lennuohutust.“;
                                             
                                          
                              
                                    b)
                                 
                                 
                                    alapunktid c ja d asendatakse järgmisega:
                                    
                                                „c)
                                             
                                             
                                                Hooldustööde käigus avastatud uutest defektidest või mittetäielikest töökäskudest tuleb teatada õhusõiduki jätkuva lennukõlblikkuse eest vastutavale isikule või organisatsioonile konkreetselt selleks, et saavutada temaga kokkulepe nende defektide kõrvaldamiseks või töökäskude nõuetekohaseks vormistamiseks. Kui see isik või organisatsioon keeldub hooldustöid käesoleva alapunkti alusel teha laskmast, kohaldatakse alapunkti e.
                                             
                                          
                                                d)
                                             
                                             
                                                Asjakohaste volitustega volitatud lennundustehnilised töötajad annavad hooldustõendi organisatsiooni nimel välja pärast seda, kui komponendil on õhusõidukilt mahavõetuna tehtud tellitud hooldustööd. I lisa (osa M) II liites osutatud komponendi hooldustõend (EASA vorm 1) on ühtlasi hooldustõend, välja arvatud juhul, kui I lisa (osa M) punktis M.A.502 või Vb lisa (osa ML) punktis ML.A.502 (vastavalt vajadusele) on sätestatud teisiti. Kui organisatsioon hooldab komponenti oma tarbeks, ei pruugi olla vaja EASA vormi 1 sõltuvalt organisatsiooni enda hooldusorganisatsiooni käsiraamatu kohasest komponentide kasutusse laskmise korrast.“;
                                             
                                          
                              
                                    c)
                                 
                                 
                                    alapunkt f asendatakse järgmisega:
                                    
                                                „f)
                                             
                                             
                                                Erandina punkti 145.A.50 alapunktist a ja punktist 145.A.42 on olukorras, kui õhusõiduk asub seetõttu, et vajaliku hooldustõendiga komponent ei ole kättesaadav, mujal kui oma põhiliinihoolduskohas või põhihooldusbaasis, lubatud kõnealuse õhusõiduki hoolduseks palgatud organisatsioonil paigaldada õhusõidukile asjakohase hooldustõendita komponenti kõige rohkem kuni 30 lennutunniks või kuni õhusõiduk naaseb kas oma põhiliinihoolduskohta või põhihooldusbaasi, olenevalt sellest, kumba ta varem jõuab, ja tingimusel, et õhusõiduki jätkuva lennukõlblikkuse eest vastutav isik või organisatsioon on sellega nõus ning kõnealusel komponendil on vajalik hooldustõend olemas, muus osas aga peavad kõik kehtivad hooldus- ja üldnõuded olema täidetud. Sellised komponendid tuleb pärast käesoleva alapunkti esimeses lauses kindlaks määratud aja möödumist eemaldada, välja arvatud juhul, kui vahepeal on komponendile punkti 145.A.50 alapunkti a ja punkti 145.A.42 alusel hangitud asjakohane hooldustõend.“;
                                             
                                          
                              
                  
                        15)
                     
                     
                        punkt 145.A.55 asendatakse järgmisega:
                        „145.A.55   
                              Dokumentide säilitamine
                           
                        
                        
                                    a)
                                 
                                 
                                    Hooldustööde dokumendid
                                    
                                                1)
                                             
                                             
                                                Organisatsioon säilitab dokumendid hooldustööde kohta, mida tehakse tema sertifikaadi raames. Organisatsioon peab säilitama vähemalt kõik need kirjed, mida on vaja selle tõendamiseks, et kõik nõuded hooldustõendi (kaasa arvatud selle olemasolul alltöövõtja hooldustõendi) väljaandmiseks on täidetud.
                                             
                                          
                                                2)
                                             
                                             
                                                Organisatsioon esitab õhusõiduki käitajale või kliendile kõikide hooldustõendite koopiad, samuti koopiad kõikidest tehtud hooldustöödega seotud üksikasjalikest kirjetest, mis on vajalikud selleks, et tõendada vastavust I lisa (osa M) punkti M.A.305 või Vb lisa (osa ML) punkti ML.A.305 (vastavalt vajadusele) nõuetele.
                                             
                                          
                                                3)
                                             
                                             
                                                Organisatsioon säilitab kõikide üksikasjalike hooldusdokumentide (sealhulgas hooldustõendid) ja kõigi nendega seotud tehniliste normdokumentide koopiaid kolm aastat alates kuupäevast, mil töö objektiks olevale õhusõidukile või komponendile anti hooldustõend.
                                             
                                          
                                                4)
                                             
                                             
                                                Kui organisatsioon lõpetab tegevuse, annab ta kõik viimase kolme aasta jooksul säilitatud hooldusdokumendid üle vastavale õhusõidukile või komponendile hooldustöid tellinud viimasele kliendile või selle õhusõiduki või komponendi omanikule või säilitab neid pädeva asutuse poolt kindlaksmääratud viisil.
                                             
                                          
                              
                                    b)
                                 
                                 
                                    Jätkuva lennukõlblikkuse korraldamist käsitlevad dokumendid
                                    
                                                1)
                                             
                                             
                                                Kui organisatsioonil on punkti 145.A.75 alapunktis f osutatud õigus, säilitab ta koopiad kõikidest välja antud lennukõlblikkuse kontrolli sertifikaatidest ning kõigist lisadokumentidest ja teeb need dokumendid õhusõiduki omaniku taotlusel talle kättesaadavaks.
                                             
                                          
                                                2)
                                             
                                             
                                                Organisatsioon säilitab kõikide alapunktis 1 osutatud dokumentide koopiaid kolme aasta jooksul alates lennukõlblikkuse kontrolli sertifikaadi väljaandmisest.
                                             
                                          
                                                3)
                                             
                                             
                                                Kui organisatsioon lõpetab tegevuse, annab ta kõik viimase kolme aasta jooksul säilitatud jätkuva lennukõlblikkuse korraldamist käsitlevad dokumendid üle vastava õhusõiduki viimasele omanikule või käitajale või säilitab neid pädeva asutuse poolt kindlaksmääratud viisil.
                                             
                                          
                              
                                    c)
                                 
                                 
                                    Juhtimissüsteemi ning töövõtu- ja alltöövõtulepingute sõlmimist käsitlevad dokumendid
                                    Organisatsioon tagab vähemalt viie aasta jooksul järgmiste dokumentide säilitamise:
                                    
                                                i)
                                             
                                             
                                                dokumendid punktis 145.A.200 määratletud juhtimissüsteemi põhiprotsesside kohta;
                                             
                                          
                                                ii)
                                             
                                             
                                                punktis 145.A.205 osutatud töövõtu- ja alltöövõtulepingud.
                                             
                                          
                              
                                    d)
                                 
                                 
                                    Töötajaid käsitlevad dokumendid
                                    
                                                1)
                                             
                                             
                                                Organisatsioon tagab järgmiste dokumentide säilitamise:
                                                
                                                            i)
                                                         
                                                         
                                                            dokumendid hoolduses, nõuetele vastavuse jälgimises ja ohutusjuhtimises osalevate töötajate kvalifikatsiooni, koolituse ja kogemuste kohta;
                                                         
                                                      
                                                            ii)
                                                         
                                                         
                                                            dokumendid kõigi lennukõlblikkust kontrollivate töötajate kvalifikatsiooni, koolituse ja kogemuste kohta.
                                                         
                                                      
                                          
                                                2)
                                             
                                             
                                                Kõigi lennukõlblikkust kontrollivate töötajate dokumendid peavad sisaldama teavet asjakohase kvalifikatsiooni kohta, kokkuvõtet kogemustest ja koolitustest jätkuva lennukõlblikkuse korraldamise valdkonnas ning organisatsiooni poolt kõnealustele töötajatele antud volituse koopiat.
                                             
                                          
                                                3)
                                             
                                             
                                                Kõigi volitatud lennundustehniliste töötajate ja tugitöötajate dokumendid peavad sisaldama järgmist:
                                                
                                                            i)
                                                         
                                                         
                                                            kõigi III lisa (osa 66) kohaste lennundustehniliste töötajate lubade või samaväärsete dokumentide üksikasjad;
                                                         
                                                      
                                                            ii)
                                                         
                                                         
                                                            kõnealustele töötajatele välja antud hooldustõendite väljaandmise volituste ulatus, kui see on asjakohane;
                                                         
                                                      
                                                            iii)
                                                         
                                                         
                                                            punkti 145.A.30 alapunktis j osutatud piiratud või ühekordsete volitustega töötajate andmed.
                                                         
                                                      
                                          
                                                4)
                                             
                                             
                                                Töötajaid käsitlevaid dokumente täidetakse senikaua, kuni isik organisatsioonis töötab, ning neid säilitatakse vähemalt kolm aastat pärast seda, kui isik on organisatsioonist lahkunud või sellele isikule antud volitus tühistati.
                                             
                                          
                                                5)
                                             
                                             
                                                Organisatsioon annab alapunktides 2 ja 3 osutatud töötajatele taotluse korral juurdepääsu neid käsitlevatele dokumentidele, millele on osutatud alapunktides 2 ja 3. Peale selle peab hooldusorganisatsioon väljastama neile töötajatele nende lahkumisel soovi korral väljavõtte neid käsitlevatest dokumentidest.
                                             
                                          
                              
                                    e)
                                 
                                 
                                    Organisatsioon võtab kasutusele dokumentide säilitamise süsteemi, mis võimaldab selle tegevust käsitlevaid dokumente nõuetekohaselt säilitada ja tagada tegevuse usaldusväärse jälgitavuse.
                                 
                              
                                    f)
                                 
                                 
                                    Dokumentide vorming sätestatakse organisatsiooni tegevuskorras.
                                 
                              
                                    g)
                                 
                                 
                                    Kõnealuseid dokumente tuleb hoida nii, et need oleksid kaitstud kahjustuste, muutmise ja varguse eest.“;
                                 
                              
                  
                        16)
                     
                     
                        punkt 145.A.60 asendatakse järgmisega:
                        „145.A.60   
                              Lennuohutust mõjutavatest juhtumitest teatamine
                           
                        
                        
                                    a)
                                 
                                 
                                    Organisatsioon kehtestab oma juhtimissüsteemi osana juhtumitest teatamise, sealhulgas kohustusliku ja vabatahtliku teatamise süsteemi, ning haldab seda. Organisatsioonide puhul, mille peamine tegevuskoht on liikmesriigis, võib määruse (EL) nr 376/2014 ja selle rakendusaktide ning määruse (EL) 2018/1139 ning selle delegeeritud õigusaktide ja rakendusaktide nõuete täitmiseks luua ühtse süsteemi.
                                 
                              
                                    b)
                                 
                                 
                                    Organisatsioon teatab oma pädevale asutusele ning õhusõiduki või komponendi projekti omanikule igast organisatsiooni poolt avastatud ohutusega seotud sündmusest või tingimusest, mis ohustab, või kui seda ei parandata või sellega ei tegeleta, siis võib ohustada õhusõidukit, selles viibijaid või mis tahes muid isikuid, ning eelkõige igast lennuõnnetusest või tõsisest intsidendist.
                                 
                              
                                    c)
                                 
                                 
                                    Organisatsioon teatab igast sellisest õhusõidukit mõjutavast sündmusest või tingimusest ka isikule või organisatsioonile, kes vastutab selle õhusõiduki jätkuva lennukõlblikkuse eest vastavalt I lisa (osa M) punktile M.A.201 või Vb lisa (osa ML) punktile ML.A.201. Õhusõiduki komponente mõjutava sündmuse või tingimuste puhul teatab organisatsioon sellest hooldust taotlenud isikule või organisatsioonile.
                                 
                              
                                    d)
                                 
                                 
                                    Organisatsioonide puhul, mille peamine tegevuskoht ei ole liikmesriigis:
                                    
                                                1)
                                             
                                             
                                                peavad esmased kohustuslikud aruanded vastama järgmistele nõuetele:
                                                
                                                            i)
                                                         
                                                         
                                                            neis tagatakse nõuetekohaselt teataja ja aruandes nimetatud isikute identiteedi konfidentsiaalsus;
                                                         
                                                      
                                                            ii)
                                                         
                                                         
                                                            need saadetakse võimalikult kiiresti, kuid igal juhul 72 tunni jooksul pärast seda, kui organisatsioon on saanud vahejuhtumist teada, v.a juhul, kui erakorralised asjaolud seda takistavad;
                                                         
                                                      
                                                            iii)
                                                         
                                                         
                                                            need on koostatud pädeva asutuse kehtestatud vormis ja viisil;
                                                         
                                                      
                                                            iv)
                                                         
                                                         
                                                            need sisaldavad kogu asjakohast teavet organisatsioonile teadaoleva tingimuse kohta;
                                                         
                                                      
                                          
                                                2)
                                             
                                             
                                                kui see on asjakohane, esitatakse järelmeetmete aruanne, milles kirjeldatakse üksikasjalikult meetmeid, mida organisatsioon kavatseb tulevikus võtta sarnaste juhtumite vältimiseks, niipea kui need meetmed on kindlaks tehtud; need järelmeetmete aruanded peavad vastama järgmistele nõuetele:
                                                
                                                            i)
                                                         
                                                         
                                                            need saadetakse alapunktides b ja c osutatud üksustele, kellele esialgne aruanne saadeti;
                                                         
                                                      
                                                            ii)
                                                         
                                                         
                                                            need on koostatud pädeva asutuse kehtestatud vormis ja viisil.“;
                                                         
                                                      
                                          
                              
                  
                        17)
                     
                     
                        punkt 145.A.65 asendatakse järgmisega:
                        „145.A.65   Hooldustööde kord
                        
                        
                                    a)
                                 
                                 
                                    Organisatsioon kehtestab korra, millega tagatakse, et hooldustööde, sealhulgas alltöövõtulepingute alusel tehtavate toimingute puhul võetakse arvesse inimfaktoreid ja häid hooldustavasid, ning mis vastab käesoleva lisa, I lisa (osa M) ja Vb lisa (osa ML) kohaldatavatele nõuetele. Selline kord lepitakse kokku pädeva asutusega.
                                 
                              
                                    b)
                                 
                                 
                                    Käesoleva punkti kohaselt kehtestatud hooldustööd peavad:
                                    
                                                1)
                                             
                                             
                                                tagama, et tehtavate hooldustööde konkreetselt kindlaksmääramiseks koostavad organisatsioon ja hooldust taotlev isik või organisatsioon selge hooldustöökäsu või -lepingu, nii et õhusõiduki ja selle komponentide hooldustõendeid saaks välja anda kooskõlas punktiga 145.A.50;
                                             
                                          
                                                2)
                                             
                                             
                                                hõlmama hooldustööde kõiki aspekte, kaasa arvatud eritööde tegemine ja kontrollimine, ning standardeid, mille kohaselt organisatsioon kavatseb kõnealuseid töid teha.“;
                                             
                                          
                              
                  
                        18)
                     
                     
                        punkt 145.A.70 asendatakse järgmisega:
                        „145.A.70   Hooldusorganisatsiooni käsiraamat
                        
                        
                                    a)
                                 
                                 
                                    Organisatsioon koostab hooldusorganisatsiooni käsiraamatu, mida ta haldab ja mis sisaldab otseselt või viidetena kõiki järgmisi andmeid:
                                    
                                                1)
                                             
                                             
                                                vastutava juhi allkirjastatud kinnitus selle kohta, et hooldusorganisatsioon tegutseb pidevalt kooskõlas käesoleva lisa, I lisa (osa M) ja Vb lisa (osa ML) (vastavalt kohaldatavusele) nõuetega ja heakskiidetud hooldusorganisatsiooni käsiraamatuga. Kui vastutav juht ei ole organisatsiooni tegevjuht, peab kinnituse allkirjastama ka organisatsiooni tegevjuht;
                                             
                                          
                                                2)
                                             
                                             
                                                organisatsiooni ohutuspoliitika ja sellega seotud ohutuseesmärgid, millele on osutatud punkti 145.A.200 alapunkti a alapunktis 2;
                                             
                                          
                                                3)
                                             
                                             
                                                punkti 145.A.30 alapunktide b, c ja ca alusel ametisse nimetatud isiku(te) ametinimetus(ed) ja nimi/nimed;
                                             
                                          
                                                4)
                                             
                                             
                                                punkti 145.A.30 alapunktide b, c ja ca alusel ametisse nimetatud isikute ülesanded ja kohustused, sealhulgas küsimused, mida nad võivad organisatsiooni nimel arutada otse pädeva asutusega;
                                             
                                          
                                                5)
                                             
                                             
                                                punkti 145.A.200 alapunkti a alapunkti 1 kohaselt koostatud organisatsiooni skeem, mis kirjeldab kõigi punkti 145.A.30 alapunktides a, b, c ja ca osutatud isikute aruandluskohuseid ja vastutusahelaid;
                                             
                                          
                                                6)
                                             
                                             
                                                volitatud lennundustehniliste töötajate ning vajaduse korral tugitöötajate ja lennukõlblikkust kontrollivate töötajate nimekiri, kuhu on märgitud ka nende volituste ulatus;
                                             
                                          
                                                7)
                                             
                                             
                                                tööjõuressursside ja punkti 145.A.30 alapunkti d kohaselt töötajate olemasolu planeerimiseks kasutatava süsteemi üldine kirjeldus;
                                             
                                          
                                                8)
                                             
                                             
                                                iga käsiraamatus heakskiidetud koha rajatiste üldkirjeldus;
                                             
                                          
                                                9)
                                             
                                             
                                                organisatsiooni tööde maht, mis on hõlmatud punkti 145.A.20 kohaste sertifitseerimistingimustega;
                                             
                                          
                                                10)
                                             
                                             
                                                menetlus, millega määratakse kindlaks eelnevat heakskiitu mittevajavate muudatuste ulatus, ja milles kirjeldatakse, kuidas sellised muudatused korraldatakse ja kuidas neist teatatakse pädevale asutusele, nagu on nõutud punkti 145.A.85 alapunktis c;
                                             
                                          
                                                11)
                                             
                                             
                                                hooldusorganisatsiooni käsiraamatu muutmise kord;
                                             
                                          
                                                12)
                                             
                                             
                                                menetlused, millega määratakse kindlaks, kuidas organisatsioon tagab vastavuse käesolevale lisale;
                                             
                                          
                                                13)
                                             
                                             
                                                loetelu ärilises lennutranspordis kasutatavate õhusõidukite käitajatest, kellele organisatsioon osutab regulaarseid õhusõiduki hooldusteenuseid, ja sellega seotud protseduurid;
                                             
                                          
                                                14)
                                             
                                             
                                                olemasolu korral punkti 145.A.75 alapunktis b osutatud loetelu organisatsioonidest, kellega on sõlmitud alltöövõtuleping;
                                             
                                          
                                                15)
                                             
                                             
                                                punkti 145.A.75 alapunktis d osutatud heakskiidetud kohtade, sealhulgas olemasolu korral liinihoolduskohtade nimekiri;
                                             
                                          
                                                16)
                                             
                                             
                                                loetelu organisatsioonidest, kellega on sõlmitud töövõtuleping;
                                             
                                          
                                                17)
                                             
                                             
                                                loetelu organisatsiooni poolt kasutatavatest nõuete täitmise alternatiivsetest meetoditest, mis on antud ajal heakskiidetud.
                                             
                                          
                              
                                    b)
                                 
                                 
                                    Hooldusorganisatsiooni käsiraamatu esimese versiooni peab heaks kiitma pädev asutus. Käsiraamatut muudetakse vastavalt vajadusele, et tagada organisatsiooni ajakohane kirjeldus.
                                 
                              
                                    c)
                                 
                                 
                                    Hooldusorganisatsiooni käsiraamatus tehakse muudatusi alapunkti a alapunktides 10 ja 11 osutatud protseduuri kohaselt. Muudatused, mida alapunkti a alapunktis 10 osutatud protseduur ei hõlma, ja muudatused, mis on seotud punkti 145.A.85 alapunktis a loetletud muudatustega, peavad saama pädeva asutuse heakskiidu.“;
                                 
                              
                  
                        19)
                     
                     
                        punkti 145.A.75 muudetakse järgmiselt:
                        
                                    a)
                                 
                                 
                                    sissejuhatav lause asendatakse järgmisega:
                                    „Organisatsioonil on õigus teha kooskõlas hooldusorganisatsiooni käsiraamatuga järgmisi töid:“;
                                 
                              
                                    b)
                                 
                                 
                                    alapunktid a ja b asendatakse järgmisega:
                                    
                                                „a)
                                             
                                             
                                                oma sertifikaadil ja hooldusorganisatsiooni käsiraamatus kindlaks määratud kohtades hooldada iga õhusõidukit või komponenti, milleks ta on sertifitseeritud;
                                             
                                          
                                                b)
                                             
                                             
                                                sõlmida iga õhusõiduki või komponendi hooldamiseks, milleks ta on sertifitseeritud, alltöövõtulepingu mõne teise organisatsiooniga, mis töötab organisatsiooni juhtimissüsteemi kohaselt. See piirdub tööga, mida lubatakse teha punkti 145.A.65 kohaselt sätestatud menetluste alusel ega hõlma õhusõidukite baashoolduse kontrolle ega töökojas tehtavate hooldustööde täielikke kontrolle ega mootorite või mootorimoodulite kapitaalremonte;“
                                             
                                          
                              
                                    c)
                                 
                                 
                                    alapunkt f asendatakse järgmisega:
                                    
                                                „f)
                                             
                                             
                                                Vb lisaga (osa ML) hõlmatud õhusõidukeid käsitleva konkreetse loa olemasolu korral ja kui organisatsiooni peamine tegevuskoht on liikmesriigis, võib organisatsioon kontrollida õhusõidukite lennukõlblikkust ja anda välja asjakohaseid lennukõlblikkuse kontrolli sertifikaate vastavalt Vb lisa (osa ML) punktis ML.A.903 sätestatud tingimustele.“;
                                             
                                          
                              
                  
                        20)
                     
                     
                        punkt 145.A.80 jäetakse välja;
                     
                  
                        21)
                     
                     
                        punkt 145.A.85 asendatakse järgmisega:
                        „145.A.85   Muudatused organisatsioonis
                        
                        
                                    a)
                                 
                                 
                                    Järgmised muudatused organisatsioonis nõuavad pädeva asutuse eelnevat heakskiitu:
                                    
                                                1)
                                             
                                             
                                                sertifikaadi, sealhulgas organisatsiooni sertifitseerimistingimuste muudatused;
                                             
                                          
                                                2)
                                             
                                             
                                                muudatused punkti 145.A.30 alapunktides a, b, c ja ca osutatud isikute ringis;
                                             
                                          
                                                3)
                                             
                                             
                                                muudatused punkti 145.A.30 alapunktide b, c ja ca kohaselt määratud personali ja vastutava juhi vahelistes aruandlusahelates;
                                             
                                          
                                                4)
                                             
                                             
                                                selliseid alapunktis c osutatud muudatusi hõlmav protseduur, mis ei nõua eelnevat heakskiitmist;
                                             
                                          
                                                5)
                                             
                                             
                                                organisatsiooni täiendavad asukohad lisaks neile, mille suhtes kohaldatakse punkti 145.A.75 alapunkti c.
                                             
                                          
                              
                                    b)
                                 
                                 
                                    Organisatsioon peab pädevale asutusele heakskiidu taotlemiseks ning selle saamiseks esitama muudatused, millele on osutatud alapunktis a ja kõik muud muudatused, mis käesoleva lisa kohaselt tuleb eelnevalt heaks kiita. Taotlus tuleb esitada enne muudatuse tegemist, et pädeval asutusel oleks võimalik kontrollida jätkuvat vastavust käesolevale lisale ning vajaduse korral muuta organisatsiooni sertifikaati ja sellele lisatud sertifitseerimistingimusi.
                                    Organisatsioon peab pädevale asutusele esitama kõik asjakohased dokumendid.
                                    Muudatus tehakse alles pärast pädevalt asutuselt punkti 145.B.330 kohase ametliku heakskiidu saamist.
                                    Muudatuste ajal peab organisatsioon vajaduse korral tegutsema pädeva asutuse poolt ette nähtud tingimustel.
                                 
                              
                                    c)
                                 
                                 
                                    Kõik eelnevat heakskiitu mittevajavad muudatused korraldatakse ja tehakse pädevale asutusele teatavaks vastavalt pädeva asutuse poolt punkti 145.B.310 alapunkti h kohaselt kinnitatud menetlusele.“;
                                 
                              
                  
                        22)
                     
                     
                        punkt 145.A.90 asendatakse järgmisega:
                        „145.A.90   Sertifikaadi kehtivus
                        
                        
                                    a)
                                 
                                 
                                    Organisatsiooni sertifikaat kehtib juhul, kui on täidetud kõik järgmised tingimused:
                                    
                                                1)
                                             
                                             
                                                organisatsioon vastab jätkuvalt määruse (EL) 2018/1139 ning selle alusel vastu võetud delegeeritud õigusaktide ja rakendusaktide nõuetele, võttes arvesse käesoleva lisa punkti 145.B.350 kohaseid puuduste menetlemist käsitlevaid sätteid;
                                             
                                          
                                                2)
                                             
                                             
                                                pädevale asutusele on tagatud organisatsioonile juurdepääs vastavalt punktile 145.A.140;
                                             
                                          
                                                3)
                                             
                                             
                                                organisatsioon ei ole sertifikaadist loobunud ja pädev asutus ei ole seda punkti 145.B.355 kohaselt peatanud ega kehtetuks tunnistanud.
                                             
                                          
                              
                                    b)
                                 
                                 
                                    Kui sertifikaadist loobutakse või see tunnistatakse kehtetuks, tuleb see viivitamata pädevale asutusele tagastada.“;
                                 
                              
                  
                        23)
                     
                     
                        punkt 145.A.95 asendatakse järgmisega:
                        „145.A.95   Puudused ja märkused
                        
                        
                                    a)
                                 
                                 
                                    Punkti 145.B.350 kohaselt puuduste kohta teate saamisel teeb organisatsioon järgmist:
                                    
                                                1)
                                             
                                             
                                                määrab kindlaks nõuetele mittevastavuse algpõhjus(ed) ja nõuetele mittevastavust soodustava(d) teguri(d);
                                             
                                          
                                                2)
                                             
                                             
                                                töötab välja parandusmeetmete kava;
                                             
                                          
                                                3)
                                             
                                             
                                                tõendab parandusmeetmete rakendamist pädevat asutust rahuldaval viisil.
                                             
                                          
                              
                                    b)
                                 
                                 
                                    Alapunktis a osutatud meetmeid tuleb rakendada selle pädeva asutusega punkti 145.B.350 kohaselt kokku lepitud ajavahemiku jooksul.
                                 
                              
                                    c)
                                 
                                 
                                    Organisatsioon võtab punkti 145.B.350 alapunkti f kohaselt saadud tähelepanekuid nõuetekohaselt arvesse. Organisatsioon registreerib nende tähelepanekute kohta tehtud otsused.“;
                                 
                              
                  
                        24)
                     
                     
                        lisatakse punkt 145.A.120:
                        „145.A.120   Nõuete täitmise meetodid
                        
                        
                                    a)
                                 
                                 
                                    Käesoleva määruse nõuetele vastavuse tagamiseks võib organisatsioon kasutada ka nõuete täitmise alternatiivseid meetodeid.
                                 
                              
                                    b)
                                 
                                 
                                    Kui organisatsioon soovib kasutada nõuete täitmise alternatiivset meetodit, peab ta enne selle kasutamist esitama pädevale asutusele asjaomase meetodi täieliku kirjelduse. Kirjeldus sisaldab kõiki asjakohaseid muudatusi käsiraamatutes või protseduurides ning selgitust, kuidas saavutatakse vastavus käesoleva määruse nõuetele.
                                    Organisatsioon võib selliseid nõuete täitmise alternatiivseid meetodeid rakendada pärast nende heakskiitmist pädeva asutuse poolt.“;
                                 
                              
                  
                        25)
                     
                     
                        lisatakse punkt 145.A.140:
                        „145.A.140   Juurdepääs
                        
                        Määruse (EL) 2018/1139 ning selle alusel vastu võetud delegeeritud õigusaktide ja rakendusaktide asjakohaste nõuete täitmise kontrollimiseks tagab organisatsioon, et juurdepääs kõikidele rajatistele, õhusõidukitele, dokumentidele, kirjetele, andmetele, protseduuridele või mistahes muudele materjalidele, mis on seotud tema sertifitseeritava tegevusega (olenemata sellest, kas seda tehakse alltöövõtulepingu alusel või mitte), antakse kõigile sellistele isikutele, keda on selleks volitanud:
                        
                                    a)
                                 
                                 
                                    punkti 145.1 kohane pädev asutus;
                                 
                              
                                    b)
                                 
                                 
                                    punkti 145.B.300 alapunkti d kohaselt järelevalveülesandeid täitev asutus.“;
                                 
                              
                  
                        26)
                     
                     
                        lisatakse punkt 145.A.155:
                        „145.A.155   Viivitamatu reageerimine ohutusprobleemile
                        
                        Organisatsioon rakendab:
                        
                                    a)
                                 
                                 
                                    kõiki pädeva asutuse poolt punkti 145.B.135 kohaselt kehtestatud ohutusmeetmeid;
                                 
                              
                                    b)
                                 
                                 
                                    ameti väljastatud asjakohast kohustuslikku ohutusteavet.“;
                                 
                              
                  
                        27)
                     
                     
                        lisatakse punkt 145.A.200:
                        „145.A.200   Juhtimissüsteem
                        
                        
                                    a)
                                 
                                 
                                    Organisatsioon kehtestab, rakendab ja haldab juhtimissüsteemi, mis hõlmab järgmist:
                                    
                                                1)
                                             
                                             
                                                selgelt määratletud vastutus ja vastutusahelad kogu organisatsioonis, sealhulgas vastutava juhi otsene ohutusalane vastutus;
                                             
                                          
                                                2)
                                             
                                             
                                                organisatsiooni üldiste ohutusalaste ideede ja põhimõtete (ohutuspoliitika) ning nendega seotud ohutuseesmärkide kirjeldus;
                                             
                                          
                                                3)
                                             
                                             
                                                organisatsiooni tegevusega kaasnevate lennuohutust mõjutavate ohtude kindlaksmääramine, neile antud hinnangud ning nendega seotud riskide juhtimine, sealhulgas riskivähendusmeetmete võtmine ja nende tulemuslikkuse kontroll;
                                             
                                          
                                                4)
                                             
                                             
                                                selle tagamine, et töötajad oleksid läbinud tööülesannete täitmiseks vajaliku koolituse ja pädevad neid ülesandeid täitma;
                                             
                                          
                                                5)
                                             
                                             
                                                kõiki juhtimissüsteemi põhiprotsesse käsitlevad dokumendid, sealhulgas töötajatele nende ülesannete tutvustamise kord ning kõnealuste dokumentide muutmise kord;
                                             
                                          
                                                6)
                                             
                                             
                                                ülesanded, millega jälgitakse organisatsiooni vastavust asjakohastele nõuetele. Nõuetele vastavuse jälgimine hõlmab süsteemi, millega antakse puuduste kohta tagasisidet vastutavale juhile, et tagada vajaduse korral tulemuslike parandusmeetmete võtmine.
                                             
                                          
                              
                                    b)
                                 
                                 
                                    Juhtimissüsteem peab olema kooskõlas organisatsiooni suurusega ning selle tegevuse laadi ja keerukusega, võttes arvesse asjaomase tegevusega kaasnevaid ohte ja nendega seotud riske.
                                 
                              
                                    c)
                                 
                                 
                                    Kui organisatsioonil on määruse (EL) 2018/1139 reguleerimisalas üks või mitu täiendavat organisatsiooni sertifikaati, võib kõnealuse juhtimissüsteemi ühendada täiendava sertifikaadi (sertifikaatide) alusel nõutava juhtimissüsteemiga.“;
                                 
                              
                  
                        28)
                     
                     
                        lisatakse punkt 145.A.202:
                        „145.A.202   Sisemise ohutusalase aruandluse süsteem
                        
                        
                                    a)
                                 
                                 
                                    Organisatsioon võtab oma juhtimissüsteemi raames kasutusele sisemise ohutusalase aruandluse süsteemi, mis võimaldab punkti 145.A.60 kohaselt teatatavate lennuohutust mõjutavate juhtumite kohta teavet koguda ja seda hinnata.
                                 
                              
                                    b)
                                 
                                 
                                    See süsteem peab võimaldama koguda ja hinnata teavet ka nende vigade, ohuolukordade ja ohtude kohta, millest teatatakse organisatsiooni siseselt, kuid mida alapunkt a ei hõlma.
                                 
                              
                                    c)
                                 
                                 
                                    Organisatsioon teeb selle süsteemi kaudu järgmist:
                                    
                                                1)
                                             
                                             
                                                määrab kindlaks teatatud vigade, ohuolukordade ja ohtude põhjused ning neid soodustavad tegurid ja käsitleb neid oma ohutusriskide juhtimise protsessi raames kooskõlas punkti 145.A.200 alapunkti a alapunktiga 3;
                                             
                                          
                                                2)
                                             
                                             
                                                tagab kogu vigu, ohuolukordi, ohte ja protseduuride mittejärgimist käsitleva teadaoleva ja asjakohase teabe hindamise ning vajaduspõhise levitamise.
                                             
                                          
                              
                                    d)
                                 
                                 
                                    Organisatsioon kehtestab korra, millega tagatakse ohutusteabe kogumine alltöövõtulepingute alusel tehtavate tööde kohta.“;
                                 
                              
                  
                        29)
                     
                     
                        lisatakse punkt 145.A.205:
                        „145.A.205   Töövõtu- ja alltöövõtulepingute sõlmimine
                        
                        
                                    a)
                                 
                                 
                                    Organisatsioon tagab hoolduse teostamiseks töövõtulepingute ja alltöövõtulepingute sõlmimisel järgmise:
                                    
                                                1)
                                             
                                             
                                                hooldus vastab kohaldatavatele nõuetele;
                                             
                                          
                                                2)
                                             
                                             
                                                organisatsiooni juhtimissüsteemi raames käsitletakse sellise töövõtu- ja alltöövõtulepinguga kaasnevat lennuohutust mõjutavat ohtu.
                                             
                                          
                              
                                    b)
                                 
                                 
                                    Kui organisatsioon sõlmib hoolduse korraldamisega seotud tööde mis tahes osa tegemiseks alltöövõtulepingu teise organisatsiooniga, peab alltöövõtupartner tegutsema alltöövõtulepingu sõlminud organisatsiooni heakskiidu alusel.“;
                                 
                              
                  
                        30)
                     
                     
                        B jagu asendatakse järgmisega:
                        „B JAGU
                        
                        
                           ASUTUSELE ESITATAVAD NÕUDED
                        
                        145.B.005   Reguleerimisala
                        
                        Käesolevas jaos on sätestatud sertifitseerimis-, järelevalve- ja nõuete täitmise tagamise ülesannete täitmise tingimused ning haldusnõuded ja juhtimissüsteemile esitatavad nõuded, mida peavad järgima A jao rakendamise ja täitmise tagamise eest vastutavad pädevad asutused.
                        145.B.115   Järelevalvedokumendid
                        
                        Pädev asutus esitab asjaomastele töötajatele kõik nende ülesannete ja kohustuste täitmiseks vajalikud õigusaktid, standardid, normid, tehnilised väljaanded ning nendega seotud dokumendid.
                        145.B.120   Nõuete täitmise meetodid
                        
                        
                                    a)
                                 
                                 
                                    Amet töötab välja nõuete täitmise aktsepteeritud meetodid, mida võib kasutada selleks, et kontrollida määruse (EL) 2018/1139 ja selle alusel vastu võetud delegeeritud õigusaktide ning rakendusaktide nõuete täitmist.
                                 
                              
                                    b)
                                 
                                 
                                    Käesoleva määruse nõuetele vastavuse tagamiseks võib kasutada nõuete täitmise alternatiivseid meetodeid.
                                 
                              
                                    c)
                                 
                                 
                                    Pädevad asutused teavitavad ametit kõigist nende järelevalve all olevate organisatsioonide või nende endi poolt käesoleva määruse nõuetele vastavuse tõendamiseks kasutatavatest nõuete täitmise alternatiivsetest meetoditest.
                                 
                              145.B.125   Ameti teavitamine
                        
                        
                                    a)
                                 
                                 
                                    Liikmesriigi pädev asutus teavitab ametit kõikidest määruse (EL) 2018/1139 ning selle delegeeritud õigusaktide ja rakendusaktide rakendamisega seotud olulistest probleemidest 30 päeva jooksul alates sellest, kui asutus probleemidest teada sai.
                                 
                              
                                    b)
                                 
                                 
                                    Ilma et see piiraks määruse (EL) nr 376/2014 ning selle alusel vastu võetud delegeeritud õigusaktide ja rakendusaktide kohaldamist, esitab pädev asutus ametile võimalikult kiiresti ohutuse seisukohalt olulise teabe, mis pärineb määruse (EL) nr 376/2014 artikli 6 lõike 6 kohaselt riiklikus andmebaasis talletatud lennuohutust mõjutavate juhtumite teadetest.
                                 
                              145.B.135   Viivitamatu reageerimine ohutusprobleemile
                        
                        
                                    a)
                                 
                                 
                                    Ilma et see piiraks määruse (EL) nr 376/2014 ning selle alusel vastu võetud delegeeritud ja rakendusaktide kohaldamist, rakendab pädev asutus ohutusalase teabe nõuetekohaseks kogumiseks, analüüsimiseks ja levitamiseks vajalikku süsteemi.
                                 
                              
                                    b)
                                 
                                 
                                    Amet rakendab kogu talle laekunud asjakohase ohutusalase teabe nõuetekohaseks analüüsimiseks vajalikku süsteemi ning edastab liikmesriikide asjaomastele asutustele ja komisjonile viivitamata kogu teabe, sealhulgas soovitused või võetavad parandusmeetmed, mida viimased vajavad määruse (EL) 2018/1139 ning selle alusel vastu võetud delegeeritud õigusaktide ja rakendusaktide reguleerimisalasse kuuluvate toodete, osade, seadmete, isikute või organisatsioonidega seotud ohutusprobleemidele õigeaegselt reageerimiseks.
                                 
                              
                                    c)
                                 
                                 
                                    Alapunktides a ja b osutatud teabe saamisel võtab pädev asutus nõuetekohased meetmed ohutusprobleemi lahendamiseks.
                                 
                              
                                    d)
                                 
                                 
                                    Pädev asutus teavitab alapunkti c kohaselt võetud meetmetest viivitamata kõiki isikuid ja organisatsioone, kes vastavalt määrusele (EL) 2018/1139 ning selle alusel vastu võetud delegeeritud õigusaktidele ja rakendusaktidele peavad neid meetmeid järgima. Pädev asutus teeb meetmed teatavaks ka ametile ning ühise tegutsemise vajalikkuse korral teistele asjaomastele liikmesriikidele.
                                 
                              145.B.200   Juhtimissüsteem
                        
                        
                                    a)
                                 
                                 
                                    Pädev asutus kehtestab ja hoiab käigus juhtimissüsteemi, mis hõlmab vähemalt järgmist:
                                    
                                                1)
                                             
                                             
                                                dokumenteeritud põhimõtted ja protseduurid, mis kirjeldavad süsteemi korraldust ning vahendeid ja meetodeid määrusele (EL) 2018/1139 ning selle alusel vastu võetud delegeeritud õigusaktidele ja rakendusaktidele vastavuse tagamiseks. Protseduurid peavad olema ajakohased ja neid tuleb pädevas asutuses kasutada alusdokumentidena tema kõikide asjaomaste ülesannete täitmiseks;
                                             
                                          
                                                2)
                                             
                                             
                                                piisav arv töötajaid asutuse ülesannete ja kohustuste täitmiseks. Kõikide ülesannete nõuetekohase täitmise tagamiseks on nõutav töötajate kättesaadavuse planeerimise süsteem;
                                             
                                          
                                                3)
                                             
                                             
                                                töötajad, kes on neile määratud ülesannete täitmiseks kvalifitseeritud, omavad vajalikke teadmisi ja kogemusi, on saanud esmaõppe ning jätkuva pädevuse tagamiseks läbinud korduvkoolituse;
                                             
                                          
                                                4)
                                             
                                             
                                                töötajatele nõuetekohased tegevusruumid ja büroopinnad ettenähtud ülesannete täitmiseks;
                                             
                                          
                                                5)
                                             
                                             
                                                funktsioon, mille abil jälgitakse juhtimissüsteemi vastavust asjaomastele nõuetele ja protseduuride asjakohasust ning mis muu hulgas hõlmab siseauditi korra ja ohutusriskide juhtimise korra väljatöötamist. Nõuetele vastavuse jälgimine peab hõlmama ka süsteemiauditi tulemusi käsitleva tagasiside andmist pädeva asutuse juhtkonnale, et tagada vajaduse korral parandusmeetmete rakendamine;
                                             
                                          
                                                6)
                                             
                                             
                                                isik või isikute rühm, kes vastutavad nõuetele vastavuse jälgimisega seotud ülesannete täitmise eest otse pädeva asutuse juhtkonna ees.
                                             
                                          
                              
                                    b)
                                 
                                 
                                    Pädev asutus määrab iga tegevusvaldkonna, sh juhtimissüsteemi jaoks ühe või mitu isikut, kes kannavad üldist vastutust asjaomase ülesande või asjaomaste ülesannete juhtimise eest.
                                 
                              
                                    c)
                                 
                                 
                                    Pädev asutus kehtestab protseduurid, et osaleda koos kõigi teiste asjaomaste pädevate asutustega kas samas liikmesriigis või teistest liikmesriikidest kogu vajaliku teabe ja abi vastastikuses vahetamises, mis hõlmavad järgmist teavet:
                                    
                                                1)
                                             
                                             
                                                liikmesriigi territooriumil tegutsevate, kuid teise liikmesriigi pädeva asutuse või ameti poolt sertifitseeritud isikute ja organisatsioonide järelevalve raames avastatud kõik asjakohased puudused ja võetud järelmeetmed;
                                             
                                          
                                                2)
                                             
                                             
                                                teave, mis pärineb kohustuslikest ja vabatahtlikest lennuohutust mõjutavate juhtumite teadetest, mis on esitatud punkti 145.A.60 nõuete kohaselt.
                                             
                                          
                              
                                    d)
                                 
                                 
                                    Ametile tehakse kättesaadavaks koopia juhtimissüsteemiga seotud protseduuride ja neis tehtud muudatuste kohta, mida amet kasutab standardimise eesmärgil.
                                 
                              145.B.205   Ülesannete andmine kvalifitseeritud üksustele
                        
                        
                                    a)
                                 
                                 
                                    Pädev asutus võib anda määruse (EL) 2018/1139 ning selle alusel vastu võetud delegeeritud õigusaktide ja rakendusaktide kohaldamisalasse kuuluvate organisatsioonide esmase sertifitseerimise või pideva järelevalvega seotud ülesandeid kvalifitseeritud üksustele. Ülesannete andmisel tagab pädev asutus, et ta on teinud järgmist:
                                    
                                                1)
                                             
                                             
                                                välja töötanud süsteemi, millega antakse nii esmane kui ka jooksev hinnang selle kohta, kas kvalifitseeritud üksus vastab määruse (EL) 2018/1139 VI lisa nõuetele. See süsteem ja hindamistulemused dokumenteeritakse;
                                             
                                          
                                                2)
                                             
                                             
                                                sõlminud kvalifitseeritud üksusega mõlema poole asjakohasel juhtimistasandil heakskiidetud kirjaliku kokkuleppe, milles on sätestatud järgmine:
                                                
                                                            i)
                                                         
                                                         
                                                            täidetavad ülesanded;
                                                         
                                                      
                                                            ii)
                                                         
                                                         
                                                            esitatavad deklaratsioonid, aruanded ja dokumendid;
                                                         
                                                      
                                                            iii)
                                                         
                                                         
                                                            ülesannete täitmise tehnilised tingimused;
                                                         
                                                      
                                                            iv)
                                                         
                                                         
                                                            täidetavate ülesannetega seotud vastutus;
                                                         
                                                      
                                                            v)
                                                         
                                                         
                                                            ülesannete täitmise käigus saadud andmete kaitse.
                                                         
                                                      
                                          
                              
                                    b)
                                 
                                 
                                    Pädev asutus tagab, et punkti 145.B.200 alapunkti a alapunkti 5 kohaselt kehtestatud siseauditi kord ja ohutusriskide juhtimise kord hõlmab kõiki kvalifitseeritud üksuse poolt tema nimel täidetavaid sertifitseerimis- ja pideva järelevalve ülesandeid.
                                 
                              145.B.210   Juhtimissüsteemi muudatused
                        
                        
                                    a)
                                 
                                 
                                    Pädeval asutusel peab olema süsteem selliste muudatuste kindlakstegemiseks, mis mõjutavad tema suutlikkust täita määruses (EL) 2018/1139 ning selle alusel vastu võetud delegeeritud õigusaktides ja rakendusaktides kindlaks määratud ülesandeid ja kohustusi. See süsteem peab võimaldama pädeval asutusel astuda samme, mis on vajalikud tema juhtimissüsteemi sobivuse ja tõhususe säilitamise tagamiseks.
                                 
                              
                                    b)
                                 
                                 
                                    Oma juhtimissüsteemi tõhusa rakendamise tagamiseks ajakohastab pädev asutus õigeaegselt seda vastavalt määruse (EL) 2018/1139 ning määruse alusel vastu võetud delegeeritud õigusaktide ja rakendusaktide muudatustele.
                                 
                              
                                    c)
                                 
                                 
                                    Pädev asutus teavitab ametit kõigist muudatustest, mis mõjutavad tema suutlikkust täita määruses (EL) 2018/1139 ning selle alusel vastu võetud delegeeritud õigusaktides ja rakendusaktides sätestatud ülesandeid ja kohustusi.
                                 
                              145.B.220   Dokumentide säilitamine
                        
                        
                                    a)
                                 
                                 
                                    Pädev asutus võtab kasutusele dokumentide säilitamise süsteemi, mis võimaldab järgmistele andmetele juurde pääseda, neid nõuetekohaselt säilitada ja usaldusväärselt jälgida järgmist:
                                    
                                                1)
                                             
                                             
                                                juhtimissüsteemi dokumenteeritud põhimõtted ja menetlused;
                                             
                                          
                                                2)
                                             
                                             
                                                töötajate koolitus, kvalifikatsioon ja volitused;
                                             
                                          
                                                3)
                                             
                                             
                                                ülesannete jaotus, mis hõlmab punktis 145.B.205 nõutavaid elemente, ning määratud ülesannete üksikasjad;
                                             
                                          
                                                4)
                                             
                                             
                                                sertifitseerimismenetlused ja sertifitseeritud organisatsioonide pidev järelevalve, sealhulgas:
                                                
                                                            i)
                                                         
                                                         
                                                            organisatsiooni sertifikaadi taotlus;
                                                         
                                                      
                                                            ii)
                                                         
                                                         
                                                            pädeva asutuse pideva järelevalve programm koos kõikide hindamiste, auditite ja inspekteerimiste dokumentidega;
                                                         
                                                      
                                                            iii)
                                                         
                                                         
                                                            organisatsiooni sertifikaat ja selle võimalikud muudatused;
                                                         
                                                      
                                                            iv)
                                                         
                                                         
                                                            koopia järelevalveprogrammist koos kavandatavate ja tehtud auditite kuupäevadega;
                                                         
                                                      
                                                            v)
                                                         
                                                         
                                                            kogu ametliku kirjavahetuse koopiad;
                                                         
                                                      
                                                            vi)
                                                         
                                                         
                                                            soovitused sertifikaadi väljaandmiseks või selle kehtivuse pikendamiseks, puuduste üksikasjad ja organisatsioonide poolt nende kõrvaldamiseks võetud meetmed, sealhulgas lõpetamise kuupäev, täitemeetmed ja tähelepanekud;
                                                         
                                                      
                                                            vii)
                                                         
                                                         
                                                            hindamis-, auditi- ja ülevaatusaruanded, mille on välja andnud mõni muu pädev asutus punkti 145.B.300 alapunkti d kohaselt;
                                                         
                                                      
                                                            viii)
                                                         
                                                         
                                                            koopiad organisatsiooni kõikidest hooldusorganisatsiooni käsiraamatutest või käsiraamatutest ja nende muudatustest;
                                                         
                                                      
                                                            ix)
                                                         
                                                         
                                                            koopiad kõikidest muudest pädeva asutuse heakskiidetud dokumentidest;
                                                         
                                                      
                                          
                                                5)
                                             
                                             
                                                nõuete täitmise alternatiivsete meetodite kasutamist tõendavad dokumendid;
                                             
                                          
                                                6)
                                             
                                             
                                                punkti 145.B.125 kohaselt esitatud ohutusteave ja järelmeetmed;
                                             
                                          
                                                7)
                                             
                                             
                                                määruse (EL) 2018/1139 artikli 70, artikli 71 lõike 1 ja artikli 76 lõike 4 kohaste kaitse- ja paindlikkussätete kasutamine.
                                             
                                          
                              
                                    b)
                                 
                                 
                                    Pädev asutus peab kõikide organisatsioonidele välja antud sertifikaatide nimekirja.
                                 
                              
                                    c)
                                 
                                 
                                    Kõiki alapunktides a ja b osutatud andmeid säilitatakse vähemalt viis aastat kooskõlas kohaldatavate andmekaitsealaste õigusaktidega.
                                 
                              
                                    d)
                                 
                                 
                                    Kõik alapunktides a ja b osutatud andmed tehakse taotluse korral kättesaadavaks ametile või teise liikmesriigi pädevale asutusele.
                                 
                              145.B.300   Järelevalve põhimõtted
                        
                        
                                    a)
                                 
                                 
                                    Pädev asutus kontrollib järgmist:
                                    
                                                1)
                                             
                                             
                                                organisatsioonide suhtes kohaldatavatele nõuetele vastavus enne organisatsiooni sertifikaadi väljaandmist;
                                             
                                          
                                                2)
                                             
                                             
                                                tema sertifitseeritud organisatsioonide jätkuv vastavus kohaldatavatele nõuetele;
                                             
                                          
                                                3)
                                             
                                             
                                                pädeva asutuse poolt punkti 145.B.135 alapunktide c ja d kohaselt kehtestatud asjakohaste ohutusmeetmete rakendamine.
                                             
                                          
                              
                                    b)
                                 
                                 
                                    Nimetatud kontrolli suhtes kohaldatakse järgmisi nõudeid:
                                    
                                                1)
                                             
                                             
                                                selle läbiviimist toetatakse dokumentidega, milles järelevalve eest vastutavatele töötajatele antakse juhiseid ülesannete täitmiseks;
                                             
                                          
                                                2)
                                             
                                             
                                                asjaomastele organisatsioonidele antakse teavet järelevalve tulemuste kohta;
                                             
                                          
                                                3)
                                             
                                             
                                                selle aluseks on hindamised, auditid ja ülevaatused ning vajaduse korral etteteatamata ülevaatused;
                                             
                                          
                                                4)
                                             
                                             
                                                kontrolli tulemusel saab pädev asutus vajalikud tõendid juhuks, kui on vaja võtta täiendavaid meetmeid, sealhulgas punkti 145.B.350 kohaseid meetmeid.
                                             
                                          
                              
                                    c)
                                 
                                 
                                    Pädev asutus määrab varasema järelevalvetegevuse ning ohutusalaste prioriteetide alusel kindlaks alapunktides a ja b sätestatud järelevalve ulatuse.
                                 
                              
                                    d)
                                 
                                 
                                    Kui organisatsiooni tegevusruumid asuvad mitmes riigis, võib punktis 145.1 määratletud pädev asutus leppida kokku järelevalveülesannete täitmises nende liikmesriikide pädevate asutuste poolt, kus tegevusruumid asuvad, või Chicago konventsiooni kohaselt liikmesriigi vastutusalasse kuuluvast territooriumist väljaspool asuvate tegevusruumide korral ameti poolt. Sellise kokkuleppega hõlmatud organisatsiooni teavitatakse kokkuleppe olemasolust ja reguleerimisalast.
                                 
                              
                                    e)
                                 
                                 
                                    Muus liikmesriigis kui organisatsiooni peamiseks tegevuskohaks olevas liikmesriigis asuvates tegevusruumides teostatava järelevalve korral teavitab punktis 145.1 määratletud pädev asutus enne kohapealset auditit või tegevusruumide inspekteerimist sellest kõnealuse liikmesriigi pädevat asutust.
                                 
                              
                                    f)
                                 
                                 
                                    Pädev asutus kogub ja töötleb mis tahes teavet, mida ta peab järelevalve tegemiseks vajalikuks.
                                 
                              145.B.305   Järelevalveprogramm
                        
                        
                                    a)
                                 
                                 
                                    Pädev asutus kehtestab punkti 145.B.300 kohast järelevalvetegevust hõlmava järelevalveprogrammi ja haldab seda.
                                 
                              
                                    b)
                                 
                                 
                                    Järelevalveprogrammis võetakse arvesse organisatsiooni konkreetset olemust, tema tegevuse keerukust, varasema sertifitseerimise või järelevalvetegevuse või mõlema tulemusi ning seonduvate riskide analüüsi. Programm sisaldab iga järelevalve planeerimistsükli puhul järgmist:
                                    
                                                1)
                                             
                                             
                                                hindamised, auditid ja ülevaatused, sealhulgas vajaduse korral:
                                                
                                                            i)
                                                         
                                                         
                                                            juhtimissüsteemi hindamised ja protsessi auditid;
                                                         
                                                      
                                                            ii)
                                                         
                                                         
                                                            organisatsiooni teostatud hoolduse tooteauditid asjakohase valimi alusel;
                                                         
                                                      
                                                            iii)
                                                         
                                                         
                                                            läbiviidud lennukõlblikkuse kontrollide valimipõhine kontroll;
                                                         
                                                      
                                                            iv)
                                                         
                                                         
                                                            etteteatamata ülevaatused;
                                                         
                                                      
                                          
                                                2)
                                             
                                             
                                                vastutava juhi ja pädeva asutuse kohtumised, mille eesmärk on tagada mõlema poole pidev informeeritus kõigist olulistest küsimustest.
                                             
                                          
                              
                                    c)
                                 
                                 
                                    Järelevalve planeerimise tsükli pikkus ei ületa 24 kuud.
                                 
                              
                                    d)
                                 
                                 
                                    Olenemata alapunktist c võib järelevalve planeerimistsüklit pikendada 36 kuuni, kui pädev asutus on kindlaks teinud, et eelnenud 24 kuu jooksul:
                                    
                                                1)
                                             
                                             
                                                organisatsioon on tõhusalt kindlaks teinud lennuohutusega seotud ohte ja juhtinud sellega seotud riske;
                                             
                                          
                                                2)
                                             
                                             
                                                organisatsioon on järjepidevalt tõendanud punkti 145.A.85 täitmist ja kõik muudatused on tema täieliku kontrolli all;
                                             
                                          
                                                3)
                                             
                                             
                                                ei ole avastatud esimese astme puudusi;
                                             
                                          
                                                4)
                                             
                                             
                                                kõik parandusmeetmed on rakendatud pädeva asutuse poolt heakskiidetud või pikendatud aja jooksul vastavalt punktile 145.B.350.
                                             
                                          Olenemata alapunktist c võib järelevalve planeerimistsüklit täiendavalt pikendada kuni 48 kuuni, kui organisatsioon on lisaks alapunkti d alapunktides 1–4 loetletule kehtestanud ja pädev asutus on heaks kiitnud tõhusa süsteemi pädevale asutusele organisatsiooni ohutustasemest ja vastavuskontrollist pidevaks aruandmiseks.
                                 
                              
                                    e)
                                 
                                 
                                    Järelevalve planeerimise tsüklit võib lühendada, kui organisatsiooni ohutustase on tõendite kohaselt halvenenud.
                                 
                              
                                    f)
                                 
                                 
                                    Järelevalveprogramm sisaldab kavandatud ning tulemuslikult toimunud hindamiste, auditite, ülevaatuste ja kohtumiste kuupäevi.
                                 
                              
                                    g)
                                 
                                 
                                    Iga järelevalve planeerimise tsükli lõppedes annab pädev asutus välja soovitus-aruande järelevalve jätkamise kohta, lähtudes järelevalve tulemustest.
                                 
                              145.B.310   Algne sertifitseerimismenetlus
                        
                        
                                    a)
                                 
                                 
                                    Organisatsioonilt sertifikaadi esmase väljaandmise taotluse saamisel kontrollib pädev asutus organisatsiooni vastavust kohaldatavatele nõuetele.
                                 
                              
                                    b)
                                 
                                 
                                    Algse sertifitseerimisega seotud uurimise ajal korraldatakse vähemalt üks kohtumine organisatsiooni vastutava juhiga, veendumaks, et see isik mõistab oma rolli ja vastutust.
                                 
                              
                                    c)
                                 
                                 
                                    Pädev asutus registreerib kõik avastatud puudused, nende kõrvaldamiseks võetud meetmed ja soovitused sertifikaadi väljaandmiseks.
                                 
                              
                                    d)
                                 
                                 
                                    Pädev asutus kinnitab organisatsioonile kirjalikult kõik kontrolli käigus avastatud puudused. Algse sertifitseerimise korral võib sertifikaadi välja anda alles siis, kui kõik puudused on pädevat asutust rahuldaval viisil kõrvaldatud.
                                 
                              
                                    e)
                                 
                                 
                                    Kui pädev asutus on veendunud, et organisatsioon vastab kohaldatavatele nõuetele, teeb ta järgmist:
                                    
                                                1)
                                             
                                             
                                                annab II lisas esitatud klassi- ja pädevussüsteemi kohaselt välja III liite „EASA vorm 3-145“ kohase sertifikaadi;
                                             
                                          
                                                2)
                                             
                                             
                                                kiidab hooldusorganisatsiooni käsiraamatu ametlikult heaks.
                                             
                                          
                              
                                    f)
                                 
                                 
                                    Viitenumber lisatakse sertifikaadile (EASA vorm 3-145) ameti määratud viisil.
                                 
                              
                                    g)
                                 
                                 
                                    Sertifikaat antakse välja määramata ajaks. Organisatsiooni õigused ning sertifikaadiga hõlmatud tegevuse ulatus ja võimalikud piirangud (vastavalt vajadusele) määratakse kindlaks sertifikaadile lisatud sertifitseerimistingimustes.
                                 
                              
                                    h)
                                 
                                 
                                    Selleks et organisatsioon saaks punkti 145.A.85 alapunkti c kohaselt teha muudatusi pädeva asutuse eelneva heakskiiduta, peab pädev asutus kiitma heaks hooldusorganisatsiooni käsiraamatu kohase protseduuri, millega määratakse kindlaks kõnealuste muudatuste ulatus ning kirjeldatakse muudatuste korraldamist ja neist pädevale asutusele teatamist.
                                 
                              145.B.330   Muudatused – organisatsioonid
                        
                        
                                    a)
                                 
                                 
                                    Eelnevat heakskiitu eeldava muudatuse taotluse saamisel kontrollib pädev asutus enne heakskiidu andmist, kas organisatsioon vastab kohaldatavatele nõuetele.
                                 
                              
                                    b)
                                 
                                 
                                    Pädev asutus kehtestab tingimused, mille kohaselt organisatsioon võib kõnealuste muudatuste tegemise ajal tegutseda, välja arvatud juhul, kui pädev asutus leiab, et organisatsiooni sertifikaat tuleb peatada.
                                 
                              
                                    c)
                                 
                                 
                                    Kui pädev asutus on veendunud, et organisatsioon vastab kohaldatavatele nõuetele, kiidab pädev asutus muudatuse heaks.
                                 
                              
                                    d)
                                 
                                 
                                    Ilma, et see piiraks täiendavate täitemeetmete kohaldamist, kaalub pädev asutus organisatsiooni sertifikaadi peatamise või tühistamise või sellele piirangute kehtestamise vajadust, kui organisatsioon rakendab eelnevat heakskiitu nõudvaid muudatusi ilma, et pädev asutus oleks need alapunkti c kohaselt heaks kiitnud.
                                 
                              
                                    e)
                                 
                                 
                                    Selliste muudatuste puhul, mis eelnevat heakskiitu ei nõua, lisab pädev asutus nende läbivaatamise oma pidevasse järelevalvesse kooskõlas punktis 145.B.300 sätestatud põhimõtetega. Nõuetele mittevastavuse korral teavitab pädev asutus organisatsiooni, nõuab täiendavaid muudatusi ja tegutseb vastavalt punktile 145.B.350.
                                 
                              145.B.350   Puudused ja parandusmeetmed, märkused
                        
                        
                                    a)
                                 
                                 
                                    Pädev asutus peab olema välja töötanud süsteemi puuduste analüüsimiseks ohutusalase tähtsuse seisukohast.
                                 
                              
                                    b)
                                 
                                 
                                    Pädev asutus annab välja esimese astme puuduse teatise, kui avastatakse selline oluline mittevastavus määruse (EL) 2018/1139 ning selle alusel vastu võetud delegeeritud õigusaktide ja rakendusaktide kohaldatavatele nõuetele, organisatsiooni protseduuridele ja käsiraamatutele või organisatsiooni sertifikaadile, sealhulgas sertifitseerimistingimustele, mis vähendab ohutustaset või kahjustab tõsiselt lennuohutust.
                                    Esimese astme puudused hõlmavad muu hulgas järgmist:
                                    
                                                1)
                                             
                                             
                                                pädevale asutusele ei anta pärast kaht kirjalikku taotlust 145.A.140 kohaselt organisatsiooni tegevusruumidele tavalisel tööajal juurdepääsu;
                                             
                                          
                                                2)
                                             
                                             
                                                organisatsioon on sertifikaadi saanud või selle kehtivust pikendanud kirjalike tõendite võltsimise teel;
                                             
                                          
                                                3)
                                             
                                             
                                                on mis tahes tõendeid eeskirjade eiramise või organisatsiooni sertifikaadi pettuse eesmärgil kasutamise kohta;
                                             
                                          
                                                4)
                                             
                                             
                                                puudub vastutav juht.
                                             
                                          
                              
                                    c)
                                 
                                 
                                    Pädev asutus annab välja teise astme puuduse teatise, kui avastatakse selline mittevastavus määruse (EL) 2018/1139 ning selle alusel vastu võetud delegeeritud õigusaktide ja rakendusaktide kohaldatavatele nõuetele, organisatsiooni protseduuridele ja käsiraamatutele või organisatsiooni sertifikaadile, sealhulgas sertifitseerimistingimustele, mida ei klassifitseerita esimese astme puuduseks.
                                 
                              
                                    d)
                                 
                                 
                                    Kui järelevalve käigus või muul viisil avastatakse puudus, teatab pädev asutus nimetatud puudusest kirjalikult organisatsioonile ning nõuab kindlakstehtud mittevastavuse kõrvaldamiseks parandusmeetmete võtmist, ilma et see piiraks määruse (EL) 2018/1139 ning selle alusel vastu võetud delegeeritud õigusaktidega ja rakendusaktidega ette nähtud täiendavate meetmete kohaldamist. Kui esimese astme puudus on otseselt seotud õhusõidukiga, teavitab pädev asutus õhusõiduki registreerimisliikmesriigi pädevat asutust.
                                    
                                                1)
                                             
                                             
                                                Mis tahes esimese astme puuduste korral võtab pädev asutus viivitamata asjakohaseid meetmeid asjaomase organisatsiooni tegevuse keelamiseks või piiramiseks; vajaduse korral võtab pädev asutus olenevalt esimese astme puuduse ulatusest meetmeid sertifikaadi tühistamiseks, täielikuks või osaliseks peatamiseks või sellele piirangute kehtestamiseks, kuni organisatsioon on edukalt rakendanud parandusmeetmed.
                                             
                                          
                                                2)
                                             
                                             
                                                Mis tahes teise astme puuduse korral teeb pädev asutus järgmist:
                                                
                                                            i)
                                                         
                                                         
                                                            annab organisatsioonile parandusmeetmete rakendamiseks tähtaja, mis vastab puuduse laadile ning ei tohi algselt ületada kolme kuud. See ajavahemik algab kuupäevast, mil organisatsioonile teatati puudusest kirjalikult ja nõuti kindlakstehtud mittevastavuse kõrvaldamiseks parandusmeetmete võtmist. Selle ajavahemiku lõpus ja sõltuvalt puuduse laadist võib pädev asutus pikendada kolmekuulist tähtaega tingimusel, et pädeva asutusega on kokku lepitud parandusmeetmete kava;
                                                         
                                                      
                                                            ii)
                                                         
                                                         
                                                            hindab organisatsiooni pakutud parandusmeetmete kava ja selle rakendamise korda ning kinnitab need, kui need on tema hinnangu kohaselt asjaomase mittevastavuse kõrvaldamiseks piisavad.
                                                         
                                                      
                                          
                                                3)
                                             
                                             
                                                Kui organisatsioon ei esita nõuetekohast parandusmeetmete kava või ei rakenda parandusmeetmeid pädeva asutuse kinnitatud või pikendatud tähtaja jooksul, tunnistatakse puudus esimese astme puuduseks ja võetakse meetmed vastavalt alapunkti d alapunkti 1 sätetele.
                                             
                                          
                                                4)
                                             
                                             
                                                Pädev asutus registreerib kõik kindlakstehtud või talle alapunkti e kohaselt teatatud puudused ning vajaduse korral tema poolt võetud täite- ja parandusmeetmed ning kõigi puudustega seotud meetmete lõpuleviimise tähtajad.
                                             
                                          
                              
                                    e)
                                 
                                 
                                    Asutus, kes täidab järelevalveülesandeid punkti 145.B.300 alapunkti d kohaselt ja on ameti või teise liikmesriigi pädeva asutuse sertifitseeritud organisatsiooni puhul kindlaks teinud mittevastavuse määruse (EL) 2018/1139 ning selle alusel vastu võetud delegeeritud õigusaktide ja rakendusaktide kohaldatavatele nõuetele, teavitab asjaomast pädevat asutust ning märgib ära puuduse raskusastme, ilma et see piiraks võimalike täiendavate täitemeetmete kohaldamist.
                                 
                              
                                    f)
                                 
                                 
                                    Juhtudel, mis ei nõua kvalifitseerimist esimese või teise astme puuduseks, võib pädev asutus esitada tähelepanekuid järgmise kohta:
                                    
                                                1)
                                             
                                             
                                                mis tahes artikkel, mille tulemuslikkus on hinnatud ebatõhusaks;
                                             
                                          
                                                2)
                                             
                                             
                                                kui on kindlaks tehtud, et mõni artikkel võib põhjustada mittevastavust alapunktide b või c nõuetele;
                                             
                                          
                                                3)
                                             
                                             
                                                kui soovitused või parandused pakuvad huvi organisatsiooni üldise ohutustaseme seisukohast.
                                             
                                          
                              Käesoleva punkti kohaselt esitatud tähelepanekud edastatakse kirjalikult organisatsioonile ja need registreerib pädev asutus.
                        145.B.355   Peatamine, piiramine ja kehtetuks tunnistamine
                        
                        Pädev asutus:
                        
                                    a)
                                 
                                 
                                    peatab sertifikaadi, kui ta leiab, et on alust uskuda, et selline meede on vajalik õhusõiduki ohutusele tõenäoliselt avalduva ohu ärahoidmiseks;
                                 
                              
                                    b)
                                 
                                 
                                    peatab sertifikaadi, tunnistab selle kehtetuks või kehtestab sellele piirangud, kui need meetmed on vajalikud vastavalt punktile 145.B.350;
                                 
                              
                                    c)
                                 
                                 
                                    peatab sertifikaadi täielikult või osaliselt või piirab seda, kui pädeva asutuse kontrolli alt väljas olevad ettenägematud asjaolud takistavad selle inspektoreil täita oma järelevalve planeerimise tsükli suhtes teostatavaid järelevalveülesandeid.“;
                                 
                              
                  
                        31)
                     
                     
                        II liide asendatakse järgmisega:
                        
                           
                              „II liide
                              
                                 Klassi- ja pädevussüsteem osas 145 osutatud hooldusorganisatsioonide sertifitseerimiseks
                              
                              
                                          a)
                                       
                                       
                                          Välja arvatud väiksemate organisatsioonide puhul, millele osutatakse punktis m, sätestatakse punktis l osutatud tabelis võimalikud klassid ja pädevused, mida kasutatakse II lisa (osa 145) kohaselt sertifitseeritud organisatsiooni sertifitseerimistingimuste kehtestamisel. Organisatsioonile tuleb välja anda sertifitseerimistingimused, millega antud õigused ulatuvad ühest klassist ja pädevusest koos piirangutega kuni kõigi klasside ja pädevusteni koos piirangutega.
                                       
                                    
                                          b)
                                       
                                       
                                          Lisaks punktis l esitatud tabelile peab iga sertifitseeritud hooldusorganisatsioon hooldusorganisatsiooni käsiraamatus kindlaks määrama oma tööde mahu.
                                       
                                    
                                          c)
                                       
                                       
                                          Hooldusorganisatsiooni käsiraamatus kindlaksmääratud tööde maht piiritleb pädeva asutuse kinnitatud sertifikaadi klassi(de) ja pädevus(t)e raames sertifikaadiga antud õiguste täpse ulatuse. Seepärast on oluline, et sertifikaadi klass(id) ja pädevus(ed) ning organisatsiooni tööde maht oleksid omavahel vastavuses.
                                       
                                    
                                          d)
                                       
                                       
                                          
                                             A-kategooria klassipädevus tähendab, et hooldusorganisatsioon võib kooskõlas õhusõiduki tehniliste normdokumentidega või pädeva asutuse nõusoleku korral kooskõlas komponendi tehniliste normdokumentidega hooldada õhusõidukit ja kõiki komponente (sealhulgas mootoreid ja abijõuseadmeid) ainult siis, kui need komponendid on õhusõidukile paigaldatud. Sellele vaatamata võib selline A-klassi hooldusorganisatsioon komponendi hoolduseks ajutiselt eemaldada, et hooldustöid oleks parem teha, välja arvatud juhul, kui selle eemaldamine tekitab vajaduse lisahoolduseks, mida organisatsioonil ei ole õigust teha. Sellise komponendi hoolduseks eemaldamise suhtes A-klassi hooldusorganisatsiooni poolt kohaldatakse hooldusorganisatsiooni käsiraamatus esitatud asjakohast kontrollimenetlust.
                                          Sellised hooldustööd peab määratlema piirangute veerus, mis tähistab ühtlasi sertifikaadi kehtivuse ulatust.
                                       
                                    
                                          e)
                                       
                                       
                                          
                                             A-kategooria klassipädevused on jagatud baas- ja liinihoolduse kategooriateks. Sellise organisatsiooni võib sertifitseerida kas baas- või liinihoolduseks või mõlemaks. Tuleks märkida, et liinihooldustöökojal, mis asub baashoolduse põhitöökojas, peab olema liinihoolduse sertifikaat.
                                       
                                    
                                          f)
                                       
                                       
                                          
                                             B-kategooria klassipädevus tähendab, et hooldusorganisatsioon võib kooskõlas mootori ja/või abijõuseadme tehniliste normdokumentidega või pädeva asutuse nõusoleku korral kooskõlas komponendi tehniliste normdokumentidega hooldada paigaldamata mootoreid ja/või abijõuseadmeid ning mootori ja/või abijõuseadme komponente ainult siis, kui need komponendid on mootorile ja/või abijõuseadmele paigaldatud. Sellele vaatamata võib selline B-klassi sertifitseeritud hooldusorganisatsioon komponendi hoolduseks ajutiselt eemaldada, et hooldustöid oleks parem teha, välja arvatud juhul, kui selle eemaldamine tekitab vajaduse lisahoolduseks, mida organisatsioonil ei ole õigust teha.
                                          Sellised hooldustööd peab määratlema piirangute veerus, mis tähistab ühtlasi sertifikaadi kehtivuse ulatust.
                                          B-kategooria klassipädevusega sertifitseeritud hooldusorganisatsioon võib õhusõiduki baas- ja liinihoolduse käigus samuti hooldada paigaldatud mootoreid, tingimusel et hooldusorganisatsiooni käsiraamatus on selleks puhuks määratletud asjakohane kontrollimenetlus, mille on heaks kiitnud pädev asutus. Kui pädev asutus on neid töid lubanud, peab nende maht olema kindlaks määratud hooldusorganisatsiooni käsiraamatus.
                                       
                                    
                                          g)
                                       
                                       
                                          
                                             C-kategooria klassipädevus tähendab, et hooldusorganisatsioon võib hooldada paigaldamata komponente (välja arvatud täiskomplektsed mootorid ja abijõuseadmed), mis on mõeldud paigaldamiseks õhusõidukile või mootorile/abijõuseadmele.
                                          Sellised hooldustööd peab määratlema piirangute veerus, mis tähistab ühtlasi sertifikaadi kehtivuse ulatust.
                                          C-kategooria klassipädevusega sertifitseeritud hooldusorganisatsioon võib õhusõiduki baas- ja liinihoolduse käigus või mootori/abijõuseadme hooldustöökojas hooldada ka paigaldatud komponenti (välja arvatud täiskomplektset mootorit ja abijõuseadet), tingimusel et hooldusorganisatsiooni käsiraamatus on selleks puhuks määratletud asjakohane kontrollimenetlus, mille on heaks kiitnud pädev asutus. Kui pädev asutus on neid töid lubanud, peab nende maht olema kindlaks määratud hooldusorganisatsiooni käsiraamatus.
                                       
                                    
                                          h)
                                       
                                       
                                          
                                             D-kategooria klassipädevus on iseseisev klassipädevus, mis ei pruugi olla seotud konkreetse õhusõiduki, mootori või muu komponendiga. D1 pädevusmärge ehk mittepurustavate katsete pädevus on hooldusorganisatsioonile vajalik üksnes juhul, kui ta teeb sellised katsed eriülesandena teise organisatsiooni jaoks. Hooldusorganisatsioon, millel on A-, B- või C-kategoorias sertifitseeritud klassipädevus, võib tema poolt hooldatavatel toodetel teha mittepurustatavaid katseid ilma D1-klassipädevuseta, tingimusel et hooldusorganisatsiooni käsiraamat sisaldab asjakohaseid mittepurustatavate katsete protseduure.
                                       
                                    
                                          i)
                                       
                                       
                                          
                                             Piirangute tulp annab pädevatele asutustele vajaliku paindlikkuse, et kohandada sertifikaat iga konkreetse organisatsiooni vajadustele. Pädevused võib sertifikaadile märkida üksnes juhul, kui need on asjakohaste piirangutega. Punktis l esitatud tabelis täpsustatakse võimalikud piirangute liigid. Kui see on organisatsiooni puhul asjakohasem (näiteks avioonikasüsteemide paigalduse ja nende hoolduse puhul), on piirangu veerus lubatud rõhutada pigem hooldustööd kui õhusõiduki või mootori tüüpi või tootjat. Sellekohane märge piirangute veerus näitab, et hooldusorganisatsioon on sertifitseeritud tegema hooldust kuni kõnealuse tüübini/tööni (see kaasa arvatud).
                                       
                                    
                                          j)
                                       
                                       
                                          Kui A- ja B-klassi piirangute veerus osutatakse seeriale, tüübile ja rühmale, tuleb seda mõista järgmiselt:
                                          
                                                      —
                                                   
                                                   
                                                      „seeria“ tähendab teatavat tüüpi seeriat nagu Airbus 300, 310 või 319, Boeing 737-300-seeria, RB211-524-seeria, Cessna 150 või Cessna 172, Beech 55-seeria, Continental O-200-seeria jne;
                                                   
                                                
                                                      —
                                                   
                                                   
                                                      „tüüp“ tähendab teatavat tüüpi või mudelit nagu Airbus 310-240-tüüp, RB 211-524 B4-tüüp või Cessna 172RG-tüüp.
                                                      Loetleda võib mis tahes arvul seeriaid või tüüpe;
                                                   
                                                
                                                      —
                                                   
                                                   
                                                      „rühm“ tähendab nt ühe kolbmootoriga õhusõidukit Cessna või Lycoming vabalthingavaid kolbmootoreid jne.
                                                   
                                                
                                    
                                          k)
                                       
                                       
                                          Erandina punkti 145.A.85 alapunkti a alapunktist 1, kui kasutatakse komponentide hooldustööde loetelu, mida võidakse sageli muuta, võib organisatsioon selliste muudatuste puhul, mis ei vaja eelnevat heakskiitu, teha ettepaneku lisada need muudatused punkti 145.A.85 alapunktis c osutatud menetlusse.
                                       
                                    
                                          l)
                                       
                                       
                                          Tabel
                                          
                                                      KLASS
                                                   
                                                   
                                                      PÄDEVUS
                                                   
                                                   
                                                      PIIRANG
                                                   
                                                   
                                                      BAASHOOLDUS
                                                   
                                                   
                                                      LIINIHOOLDUS
                                                   
                                                
                                                      ÕHUSÕIDUK
                                                   
                                                   
                                                      A1
                                                      Lennukid maksimaalse stardimassiga üle 5 700  kg
                                                   
                                                   
                                                      [märgitakse lennuki tootja või rühm või seeria või tüüp ja/või hooldustööd]
                                                      
                                                         Näide: Airbus A320-seeria
                                                      
                                                   
                                                   
                                                      [JAH/EI] (*1)
                                                      
                                                   
                                                   
                                                      [JAH/EI] (*1)
                                                      
                                                   
                                                
                                                      A2
                                                      Lennukid maksimaalse stardimassiga kuni 5 700  kg
                                                   
                                                   
                                                      [märgitakse lennuki tootja või rühm või seeria või tüüp ja/või hooldustööd]
                                                      
                                                         Näide: DHC-6 Twin Otter-seeria
                                                      
                                                      Märkida, kas lennukõlblikkuse kontrolli sertifikaadi väljaandmine on lubatud (võimalik üksnes Vb lisaga (osa ML) hõlmatud õhusõidukite puhul))
                                                   
                                                   
                                                      [JAH/EI] (*1)
                                                      
                                                   
                                                   
                                                      [JAH/EI] (*1)
                                                      
                                                   
                                                
                                                      A3
                                                      Kopterid
                                                   
                                                   
                                                      [märgitakse kopteri tootja või rühm või seeria või tüüp ja/või hooldustööd]
                                                      
                                                         Näide: Robinson R44
                                                      
                                                      Märkida, kas lennukõlblikkuse kontrolli sertifikaadi väljaandmine on lubatud (võimalik üksnes Vb lisaga (osa ML) hõlmatud õhusõidukite puhul))
                                                   
                                                   
                                                      [JAH/EI] (*1)
                                                      
                                                   
                                                   
                                                      [JAH/EI] (*1)
                                                      
                                                   
                                                
                                                      A4
                                                      Muud kui A1, A2 ja A3 õhusõidukid
                                                   
                                                   
                                                      [märgitakse õhusõiduki kategooria (purilennuk, õhupall, õhulaev jne) tootja või rühm või seeria või tüüp ja/või hooldustöö(d)]
                                                      Märkida, kas lennukõlblikkuse kontrolli sertifikaadi väljaandmine on lubatud (võimalik üksnes Vb lisaga (osa ML) hõlmatud õhusõidukite puhul))
                                                   
                                                   
                                                      [JAH/EI] (*1)
                                                      
                                                   
                                                   
                                                      [JAH/EI] (*1)
                                                      
                                                   
                                                
                                                      MOOTORID
                                                   
                                                   
                                                      B1
                                                      Turbiinmootorid
                                                   
                                                   
                                                      [märgitakse mootori seeria või tüüp ja/või hooldustöö(d)]
                                                      
                                                         Näide: PT6A-seeria
                                                      
                                                   
                                                
                                                      B2
                                                      Kolbmootorid
                                                   
                                                   
                                                      [märgitakse mootori tootja või rühm või seeria või tüüp ja/või hooldustöö(d)]
                                                   
                                                
                                                      B3
                                                      Abijõuseadmed (APU)
                                                   
                                                   
                                                      [märgitakse mootori tootja või rühm või seeria või tüüp ja/või hooldustöö(d)]
                                                   
                                                
                                                      MUUD KOMPONENDID KUI TÄISKOMPLEKTSED MOOTORID JA ABIJÕUSEADMED (APU)
                                                   
                                                   
                                                      C1 Konditsioneerid ja hermetiseerimissüsteemid
                                                   
                                                   
                                                      [märgitakse õhusõiduki tüüp või tootja või komponendi tootja või konkreetne komponent ja/või viide hooldustööde loetelule käsiraamatus ja või hooldustöö(d)]
                                                      
                                                         Näide: PT6A kütuse kontrollsüsteem
                                                      
                                                   
                                                
                                                      C2 Automaatjuhtimine
                                                   
                                                
                                                      C3 Raadio-navigatsioon
                                                   
                                                
                                                      C4 Uksed — luugid
                                                   
                                                
                                                      C5 Elektrisüsteemid ja tuled
                                                   
                                                
                                                      C6 Varustus
                                                   
                                                
                                                      C7 Mootor — abijõuseadmed
                                                   
                                                
                                                      C8 Juhtimisseadmed
                                                   
                                                
                                                      C9 Kütus
                                                   
                                                
                                                      C10 Kopter — rootorid
                                                   
                                                
                                                      C11 Kopter — ülekandesüsteem
                                                   
                                                
                                                      C12 Hüdraulika
                                                   
                                                
                                                      C13 Mõõteriistad
                                                   
                                                
                                                      C14 Telik
                                                   
                                                
                                                      C15 Hapnikusüsteem
                                                   
                                                
                                                      C16 Propellerid
                                                   
                                                
                                                      C17 Pneumosüsteem
                                                   
                                                
                                                      C18 Jää-, vihma-, tuletõrjesüsteemid
                                                   
                                                
                                                      C19 Aknad
                                                   
                                                
                                                      C20 Konstruktsioonid
                                                   
                                                
                                                      C21 Ballastvesi
                                                   
                                                
                                                      C22 Veojõu suurendamine
                                                   
                                                
                                                      ERITÖÖD
                                                   
                                                   
                                                      D1 Mittepurustavad katsed
                                                   
                                                   
                                                      [märgitakse konkreetsed mittepurustavad katsemeetodid]
                                                   
                                                
                                    
                                          m)
                                       
                                       
                                          Kui hooldusorganisatsioonis vastutab kõigi hooldustööde planeerimise ja tegemise eest üks inimene, on sellise organisatsiooni sertifitseerimistingimused piiratud. Suurimad lubatud piirangud on järgmised:
                                          
                                                      KLASS
                                                   
                                                   
                                                      PÄDEVUS
                                                   
                                                   
                                                      PIIRANG
                                                   
                                                
                                                      ÕHUSÕIDUK
                                                   
                                                   
                                                      A2
                                                   
                                                   
                                                      KOLBMOOTORIGA LENNUK MAKSIMAALSE STARDIMASSIGA KUNI 5 700  KG
                                                   
                                                
                                                      ÕHUSÕIDUK
                                                   
                                                   
                                                      A3
                                                   
                                                   
                                                      ÜHE KOLBMOOTORIGA KOPTER MAKSIMAALSE STARDIMASSIGA KUNI 3 175  KG
                                                   
                                                
                                                      ÕHUSÕIDUK
                                                   
                                                   
                                                      A4
                                                   
                                                   
                                                      PIIRANGUTETA
                                                   
                                                
                                                      MOOTORID
                                                   
                                                   
                                                      B2
                                                   
                                                   
                                                      ALLA 450 HJ
                                                   
                                                
                                                      MUUD KOMPONENDID KUI TÄISKOMPLEKTSED MOOTORID JA ABIJÕUSEADMED (APU)
                                                   
                                                   
                                                      C1 — C22
                                                   
                                                   
                                                      VASTAVALT HOOLDUSTÖÖDE LOETELULE
                                                   
                                                
                                                      ERITÖÖD
                                                   
                                                   
                                                      D1, MITTEPURUSTAVAD KATSED
                                                   
                                                   
                                                      KATSEMETOODIKA TÄPSUSTADA
                                                   
                                                
                                    Tuleks märkida, et pädev asutus võib konkreetse organisatsiooni suutlikkusest sõltuvalt organisatsiooni sertifitseerimistingimustega antavate õiguste ulatust veelgi piirata.
                           
                        “
                  
               (*1)  Mittevajalik läbi kriipsutada.
         
      
      
         
            III LISA
            Vb lisa (osa ML) punkti ML.A.906 alapunkti a sissejuhatav lause asendatakse järgmisega:
            
               „Kui õhusõiduk kantakse liikmesriigi registrisse kolmandast riigist või reguleerivast süsteemist, kus määrust (EL) 2018/1139 ei kohaldata, teeb vastava taotluse esitaja järgmist:“.
            
         
      
      
         
            IV LISA
            I lisa (osa M) punkti M.A.502 alapunkti c kolmas lause asendatakse järgmisega:
            
               „Selline mootorihooldusorganisatsioon võib komponendi hoolduseks ajutiselt eemaldada, et hooldustöid oleks parem teha, välja arvatud juhul, kui eemaldamine tingib vajaduse lisahoolduse järele.“